CES 2021 Beralih ke Pengalaman Digital-Sepenuhnya

ARLINGTON, Virginia, 29 Julai 2020 /PRNewswire/ — Hari ini Consumer Technology Association (CTA)® mengumumkan CES® 2021 –6-9 Januari 2021 – akan menjadi pengalaman digital-sepenuhnya yang menghubungkan pempamer, pelanggan, pemimpin pemikiran dan rakan media dari seluruh dunia. Format baharu ini akan membolehkan peserta mendengar daripada penginovasi teknologi, melihat teknologi yang canggih dan pelancaran produk yang terkini serta berhubung bersama jenama global dan syarikat baharu dari seluruh dunia.

“Di tengah-tengah pandemik dan kebimbangan kesihatan global yang semakin meningkat mengenai penularan COVID-19 ini, bukanlah sesuatu yang dapat dilakukan untuk menghimpunkan puluhan ribu orang dengan selamat di Las Vegas pada awal Januari 2021 untuk bertemu dan berurus niaga secara peribadi,” kata Gary Shapiro, presiden dan Ketua Pegawai Eksekutif, CTA. “Teknologi membantu kita semua bekerja, belajar dan berhubung semasa pandemik – dan inovasi berkenaan juga akan membantu kami memperbaharui semula CES 2021 dan menghimpunkan komuniti teknologi dengan cara yang bermakna. Dengan beralih kepada platform digital-sepenuhnya pada tahun 2021, kami dapat membawa pengalaman unik yang dapat membantu pempamer kami berhubung dengan audiens sedia ada dan baharu.”

CES 2021 akan menjadi pengalaman imersif yang baharu, yang mana hadirin akan berada dalam jarak yang dekat untuk menerokai dan melihat teknologi yang terkini. Pengalaman yang amat diperibadikan ini akan membawa acara global dengan keselesaan dan keselamatan di rumah atau pejabat anda.

Selama lebih 50 tahun, CES telah menjadi pentas global untuk inovasi. Matlamat CTA untuk CES 2021 adalah untuk menyediakan platform yang menarik untuk syarikat-syarikat bersaiz besar dan kecil bagi melancarkan produk, membina jenama dan menjalin perkongsian dan dalam masa yang sama mengutamakan kesihatan serta keselamatan. Anggota-anggota dalam komuniti teknologi berkembang maju dengan berhimpun bersama-sama, berkongsi idea dan memperkenalkan produk yang akan membentuk masa depan kita.

Catatkan pada kalendar anda dalam minggu pertama pada bulan Januari dan nantikan berita yang lebih menarik mengenai CES 2021. Kami merancang untuk kembali ke Las Vegas bagi CES 2022, menggabungkan elemen terbaik dalam acara fizikal dan digital.

Terima kasih atas sokongan berterusan anda. Sila pastikan diri anda kekal sihat dan selamat.

Latar Belakang CES: CES® ialah acara teknologi yang paling berpengaruh di dunia – tempat percubaan untuk teknologi perintis dan penginovasi global. Di sinilah jenama-jenama yang terbesar di dunia berurus niaga serta bertemu rakan kongsi baharu manakala penginovasi yang paling pintar muncul di pentas. Dimiliki dan diterbitkan oleh Consumer Technology Association (CTA)®, CES menampilkan setiap aspek dalam sektor teknologi. Ketahui lebih lanjut di CES.tech dan ikuti CES di sosial.

Latar Belakang Consumer Technology Association: Sebagai persatuan perdagangan teknologi yang terbesar di Amerika Utara, CTA® ialah sektor teknologi. Anggota-anggota kami merupakan penginovasi yang terkemuka di dunia – bermula daripada syarikat baharu hinggalah jenama global – membantu menyokong lebih daripada 18 juta pekerjaan Amerika. CTA memiliki dan menerbitkan CES® – acara teknologi yang paling berpengaruh di dunia. Cari kami di CTA.tech. Ikuti kami @CTAtech.

Logo – https://ering.com.my/wp-content/uploads/2020/07/ces-2021-beralih-ke-pengalaman-digital-sepenuhnya.jpg

Keywords: Computer/Electronics Consumer Electronics Broadcast feed announcements Trade show news Future Events

Source: PRNEWSWIRE


Thunderbird School Of Global Management Di ASU Menginovasi Dengan Upacara Konvokesyen Robotik

Kelas 2020 “berjalan” menggunakan robot telekehadiran

PHOENIX, 12 Mei 2020 /PRNewswire/ — Hari ini, komuniti global Thunderbird meraikan para graduan menerusi upacara konvokesyen digital dicipta semula yang menampilkan robot telekehadiran mudah alih yang membolehkan graduan untuk “berjalan” secara maya. Suatu hari nanti, mahasiswa ini akan bercerita kepada generasi-generasi masa depan bahawa mereka bukan sahaja berjaya menamatkan pengajian semasa COVID-19 tetapi juga mereka merupakan kelas pertama yang berbuat demikian sebagai robot avatar.

“Thunderbird mengubah upacara konvokesyen musim bunga bagi meraikan mahasiswa kami dengan sebuah upacara yang menghormati tradisi bersejarah kami untuk menyatukan dunia bersama-sama – sebagaimana perarakan membawa bendera kita dari seluruh dunia. Kami turut mereka bentuk upacara yang menonjolkan ketahanan, kasih sayang dan kreativiti komuniti kami,” kata Ketua Pengarah Thunderbird dan Dekan, Dr. Sanjeev Khagram.

“Kami mengajar mahasiswa kami cara untuk memaksimumkan faedah daripada Revolusi Perindustrian Keempat dengan menerima kepintaran dan inovasi global, maka dengan memanfaatkan teknologi transformatif seperti robot telekehadiran mudah alih untuk upacara konvokesyen yang belum pernah terjadi sebelum ini merupakan pelajaran terakhir yang paling sesuai untuk Kelas 2020.

“Kami merancang untuk meraikan graduan kami sekali lagi bersama-sama secara peribadi apabila Thunderbird mengadakan pembukaan besar-besaran ibu pejabat global canggih berteknologi tinggi baharunya pada tahun 2021 di Downtown Phoenix,” kata Dr. Khagram.

Latar Belakang Thunderbird School of Global Management

Thunderbird School of Global Management ialah satu unit daripada Arizona State University Enterprise. Selama lebih 70 tahun, Thunderbird telah menjadi pelopor dalam pendidikan pengurusan dan kepimpinan global, mewujudkan kesejahteraan yang inklusif dan mampan di seluruh dunia dengan mendidik pemimpin global yang bersedia menghadapi masa depan yang mampu menangani cabaran terbesar di dunia. Sarjana Pengurusan Global Thunderbird disenaraikan sebagai #1 di dunia bagi tahun 2019 oleh Wall Street Journal/Times Higher Education. ASU disenaraikan sebagai “Sekolah Paling Inovatif” No. 1 di negara oleh U.S. News & World Report selama lima tahun berturut-turut.

Latar Belakang ASU

Arizona State University telah membangunkan model baharu untuk Universiti Penyelidikan Amerika, mewujudkan sebuah institusi yang komited terhadap akses, kecemerlangan dan impak. ASU mengukur kemajuannya berdasarkan apa yang disertakannya, bukan apa yang dikecualikannya. Sebagai prototaip untuk sebuah Universiti Amerika Baharu, ASU meneruskan penyelidikan yang menyumbang kepada kebaikan awam dan ASU menggalas tanggungjawab yang besar untuk daya hidup ekonomi, sosial dan budaya komuniti di sekitarnya.

HUBUNGI:Jonathan Ward – Pengurus Perhubungan Media Jonathan.Ward@thunderbird.asu.edu+1 480.490.9773Muat Turun Mediahttps://thunderbird.asu.edu/spring2020graduation

Logo – https://ering.com.my/wp-content/uploads/2020/05/thunderbird-school-of-global-management-di-asu-menginovasi-dengan-upacara-konvokesyen-robotik.jpg

Keywords:  Computer/Electronics Education Higher Education Telecommunications Broadcast feed announcements Public Interest

Source: PRNEWSWIRE


HUAWEI Turut Melancarkan Beberapa Produk Baharu Yang Melengkapi Hidup Anda!!

Selain daripada siri HUAWEI nova 6, mereka juga turut memperkenalkan beberapa produk baharu. Jom tengok!!!

Jam tangan HUAWEI Watch GT2 ini tampil dengan edisi tahun Baru Cina yang sangat menawan dengan rekaan yang superb. Fungsi masih sama seperti HUAWEI Watch GT2 terdahulu.

Satu lagi jam tangan kesihatan yang tampil dengan versi baharu buat anda tak sabar untuk memilikinya. Jam tangan ini pastinya sangat baik untuk mengesan tahap kesihatan anda khususnya memantau kadar degupan jantung.

Ini satu lagi produk bersempena dengan Tahun Baru Cina!! Cantik jugak warna FreeBuds ni. Tampil dengan warna merah yang sangat menawan.

Ini adalah telefon terharu yang dikenali sebagai HONOR 10S. Reka bentuk menarik dan dihadirkan dengan notch dihadapan yang meletakkan kamera hadapan 16MP. Bagi kamera utama pula adalah 48MP.

Cermin Mata realiti maya daripada HUAWEI yang dikenali sebagai HUAWEI VR Glass. Memacu masa hadapan produk yang ini.

Berikut adalah harga jualan bagi produk-produk ini.


Rasmi! Moto G5S Plus Dan Moto X4 Dipasarkan Di Malaysia

Lenovo yang bertanggungjawab mengendalikan Motorola hari ini melancarkan dua buah peranti kelas pertengahan-bawah dan pertengahan-atas ke pasaran Malaysia. Dua peranti ini diberi nama Moto G5S Plus dan Moto X4 masing-masing hadir dengan fungsi dwi kamera.

Moto G5S Plus dilengkapi skrin bersaiz 5.5 inci dengan paparan IPS beresolusi 1080p. Menerusi kerangka logam dengan kemasan warna kusam, peranti ini menyediakan dua buah lensa gabungan kamera 13 Megapiksel f/2.0 mampu merakam imej dengan 8x zum serta efek bokeh. Untuk yang gemar berswafoto, kamera depan 8 Megapiksel menyokong mod panorama dan mod profesional.

Bagi menjana peranti ini, sebuah cip pemproses Snapdragon 625 Octa-core 2.0Ghz, RAM 4GB, dan storan 32GB telah diletakkan bersama. Malah, storan dalaman boleh diperluas sehingga 128GB. Sebuah bateri berkapasiti 3,000mAh pula dimuatkan sedia menyokong pengecasan pantas TurboPower.

Beralih kepada model seterusnya, Moto X4 hadir dengan paparan IPS 5.2 inci HD penuh dipadankan bersama kerangka bodi gelas berkilau tahan lasak. Pemproses yang digunakan pula adalah Snapdragon 630 Octa-core terbaru dengan kepantasan 2.2GHz.

Sokongan memori pada peranti ini dibekalkan RAM 4GB bersama storan 64GB. Ia boleh dipertingkatkan sehingga 2TB menggunakan kad microSD selain sarat dengan bateri sebesar 3,000mAh. Untuk penggunaan selama 6 jam, TurboPower mampu mengecas dalam masa hanya 15 minit sahaja.

Dwi kamera di belakang dibina berasaskan sensor 12 Megapiksel salah satunya ditugaskan untuk mengambil gambar bokeh dan monochrome. Video boleh merakam format dengan pilihan 4K 30fps, 1080p 60fps, 720p 30fps, serta gerak perlahan. Di samping itu, ciri seperti Ultra-wide angle, Selective focus, Background replacement (beta), mod Pro, Spot Color, dan Landmark Recognition boleh ditetapkan semasa mengambil gambar.

Melengkapkan peranti ini, ia menyokong sambungan Bluetooth 5.0, USB Type-C, Dwi nano SIM, dan bodi kalis air serta debu IP68.

Kedua-dua Moto G5S Plus dan Moto X4 dioperasikan oleh Android 7.1.1 Nougat yang menyokong kemas kini Android 8.0 Oreo terbaru. Harga yang dicadangkan untuk Moto G5S Plus ialah RM999, manakala Moto X4 dijual pada harga RM1,899 di stor rasmi Motorola dan pengedar sah seluruh Malaysia bermula hari ini.

Bagi anda yang berminat dengan Moto G5S Plus, Lazada menawarkan hadiah percuma sehingga RM587 bermula hari ini sehingga 11 November depan.


Vivo Bakal Perkenal Telefon 5G di MWC?

Seperti yang diketahui, minggu hadapan bakal berlangsung MWC di Shanghai yang mana pelbagai teknologi dan peranti baharu bakal diperkenalkan. Justeru, Vivo turut tidak melepaskan peluang apabila mereka mendedahkan satu gambar ‘teaser’ mengenai produk yang bakal mereka perkenalkan.

Dari gambar tersebut, seperti mereka memberi gambaran bahawa ia bakal memperlihatkan perati 5G keluaran mereka.

Selain daripada telefon, beberapa produk lain turut memberi fokus kepada rangkaian 5G antaranya adalah peranti berhubung (IOT) dan sokongan rumah pintar.

Jadi sama-sama kita nantikan pada minggu hadapan apakah yang bakal dibawakan oleh Vivo!!!


Hello Kuantan! Sekarang Bandar Anda Dah Ada Uber!

Hujung tahun 2016, Uber telah meluaskan operasi mereka ke Seremban! Tahun 2017, mereka memulakan langkah pertama dengan menjejakkan operasi mereka ke bandar Kuantan pula.

Bermula sekarang, penduduk dan pengunjung yang berada di Kuantan sudah boleh menggunakan aplikasi Uber bagi mendapatkan servis ridesharing untuk bergerak ke mana-mana pada kadar yang lebih mesra ekonomi.

Selain itu, bagi mereka yang ingin menambah pendapatan, terutamanya kepada penduduk Kuantan, anda bolehlah mendaftarkan diri sebagai pemandu Uber. Anda boleh baca dahulu syarat-syarat menjadi pemandu Uber dan juga melakukan pendaftaran di laman rasmi Uber.


HUAWEI nova 6 Menjadi Raja Swafoto Dari DXOMark – Mencapai Skor 100

Siri HUAWEI nova 6 kini berlangsung di China, sementara menantikan pengumuman rasmi kehebatan peranti ini, DXOMark telah mendedahkan capaian skor bagi kamera peranti baharu ini.

nova 6 bukan sahaja mempunyai prestasi hebat di mana menyokong cip pemproses Kirin 990 di bawah sokongan rangkaian 5G, ia juga merupakan peranti yang memfokuskan pada penggambaran terutamanya hasil swafoto yang menakjubkan.

Melalui skor yang dikongsikan oleh DXOMark, nova 6 berjaya menjadi raja swafoto dengan skor setinggi 100, yang mana memenangi peranti flagship lain termasuk Samsun Galaxy Note 10. nova 6 hadir dengan dwi-kamera yang mana terdiri daripada kombinasi 32MP sensor dan wide-angle.

Adakah siri nova 6 akan dibawa masuk ke pasaran Malaysia, masih tidak ketahui lagi. Mungkin varian berlainan yang akan diperkenalkan seperti nova 5T sebelum ini, kita nantikan sahaja.


[TERTIRIS] : Reka Bentuk Kamera Belakang Samsung Galaxy S20+ Bocor – Sokong Empat Lensa Utama?

Beberapa ura-ura sebelum ini mendakwa Samsung bakal muncul dengan peranti model siri Galaxy S yang seterusnya pada awal Februari kelak. Pun begitu, masih belum dapat dipastikan lagi sama ada ia bakal muncul sebagai siri Galaxy S11 ataupun siri Galaxy S20. Pun begitu, maklumat tertiris mengenainya telah banyak muncul di media sosial.

Terkini muncul pula maklumat tertiris mendedahkan bagaimana persediaan kamera belakang untuk Samsung Galaxy S11+/S20+ bakal kelihatan. Memetik imej yang dikongsi oleh Steve Hemmerstoffer aka OnLeaks, model kali ini bakal menerima peningkatan lebih segar untuk persediaan kamera belakang.

Memetik imej dikongsi, ia menunjukkan model kali ini bakal mempunyai empat kamera utama dan bukan lima. Salah satu daripanya kelihatan seperti lensa zoom periscope – berdasarkan pada bentuk lensa. Jika ianya benar, kita mungkin dapat mengharapkan beberapa ciri zoom yang hebat pada model kali ini.

Terdahulu, terdapat khabar angin mendedahkan Samsung Galaxy S11+/S20+ dikatakan mempunyai lensa utama sebesar 108MP – ia dikatakan berbeza dengan lensa pada Xiaomi Mi Note 10. Ia juga dilaporkan bakal membawakan kapasiti bateri yang besar iaitu 5,000mAh.

[SUMBER]

Artikel Berkaitan :


[TERTIRIS] : Sistem Kamera Serba Baharu? Adakah Ini Gambaran Sebenar HUAWEI P40 Pro?

HUAWEI dijangka muncul dengan pewaris baharu, siri HUAWEI P40 pada penghujung Mac kelak. Menjelang pelancarannya, beberapa minggu ini kita disajikan dengan maklumat tertiris mengenainya – salah satunya mengenai persediaan kamera serba baharu.

Baru-baru ini, 9TechEleven tekah mencipta konsep baharu untuk HUAWEI P40 Pro berdasarkan kebocoran sebelum ini. Memetik imej pengolokan tersebut, ia menunjukkan sistem dan susunan kamera serba baharu bersama paparan dual punch hole melengkung menempatkan dwi kamera selfie. Adakah ianya benar? Apa pendapat korang?

[ SUMBER ]


Kemas Kini Aplikasi Google Maps Memudahkan Anda Mengakses Maklumat Penting

Google telah mengemas kini aplikasi Maps mereka dengan versi terbaru yang akan memudahkan anda untuk mengakses maklumat-maklumat penting. Selepas aplikasi Google Maps dikemas kini, anda boleh swipe dari bahagian bawah skrin ke atas untuk memaparkan tiga tab utama yang dilabel dengan Places, Driving & Transit.

Tab Places memberikan cadangan lokasi-lokasi penting di dalam kehidupan seharian seperti restoran, kedai runcit, farmasi, ATM dan lain. Apa yang lebih menarik adalah, kategori seperti restoran telah dipecahkan kepada sub-kategori yang telah disusun mengikut jenis makanan, harga dan juga kategori-kategori lain.

Di bawah tab Driving pula, anda boleh melihat jangkaan masa ETA untuk ke rumah atau pun pejabat anda. Tab Transit pula membolehkan anda melihat laluan dan jadual perjalanan pengangkutan awam seperi kereta api dan bas.


Super Mario Run Untuk Android Semakin Hampir! Anda Boleh Pra-Tempah Permainan Ini Untuk Peringatan!

Nampaknya Super Mario Run tidak lama lagi akan dilancarkan untuk platform Android. Permainan ini telah disenaraikan di Google Play Store tetapi tidak lagi tersedia untuk dimuat turun. Pada masa kini, anda hanya boleh membuat pra-pendaftaran untuk permainan ini dan apabila ianya dilancarkan secara rasmi kelak, anda akan mendapat notifikasi untuk muat turun.

Super Mario Run telah dilancarkan untuk peranti iOS beberapa minggu lalu dan mendapat sambutan serta merta di kalangan pemain. Ia dimuat turun sekitar 37 juta kali dan menjana kira-kira USD 14 juta dalam tiga hari pertama.

Permainan ini adalah percuma untuk memuat turun tetapi terhad kepada hanya tiga peringkat pertama sahaja. Jika anda mahu bermain pada semua peringkat, anda perlu membayar USD 9.99 (kira-kira RM 45). Jika anda berminat dengan permainan ini, anda bolehlah lakukan pra-tempah dahulu.


Casing Modular Pertama Di Dunia

Smartphone modular sudah mula dipasarkan beberapa bulan lalu dan kini terdapat satu lagi produk modular yang menarik. Casing modular dengan nama i-Blades telah diperkenalkan dan ianya jauh lebih mudah untuk digunakan berbanding smartphone modular.

Anda cuma perlu melekatkan komponen yang anda mahukan ke bahagian belakang casing yang dilengkapi magnet. Buat masa sekarang terdapat komponen modular bateri dan RAM yang ditawarkan, menurut pengeluar mereka sedang berusaha untuk menghasilkan lebih banyak komponen tidak lama lagi.

Anda boleh melihat dengan lebih jelas casing modular ini pada laman web IndieGoGo pengeluar SINI


PUBG Mobile Pro League (PMPL) MY/SG 2020 Kini Kembali Bagi Musim Kedua!!

Kejohanan PUBG MOBILE Pro League (PMPL) MY/SG 2020 bakal kembali untuk musim kedua mulai 9 Ogos hingga 27 September 2020. Sama seperti musim sebelumnya, PMPL MY/SG Season 2 menyasarkan untuk mencari pemain-pemain PUBG MOBILE terbaik dari Malaysia dan Singapura. Pada musim ini, para pemain akan berentap bagi merebut kejuaraan serta hadiah terkumpul AS$ 150,000.

PMPL Season 1 2020 sebelum ini telah dibahagikan kepada dua musim iaitu Spring serta Fall, dan menampilkan beberapa liga yang berlangsung di empat rantau di seluruh dunia (Asia Tenggara, Asia Selatan, Amerika dan Asia Timur). Para pemenang dari setiap rantau berkenaan layak untuk menempah tempat di dalam divisyen Timur atau Barat PUBG MOBILE World League (PMWL), sebelum mara ke kemuncak PUBG MOBILE World Championship 2020 yang bakal berlangsung pada hujung tahun ini.

Untuk PMPL MY/SG Season 2, tiga kumpulan terbaik akan mara untuk bertanding dalam perlawanan Akhir PMPL SEA Season 2. Dari sana, mereka berpeluang untuk mewakili rantau Asia Tenggara dan berentap dengan pasukan-pasukan terbaik dari seluruh dunia dalam World League.

Sejumlah 24 pasukan bakal bertanding dalam PMPL MY/SG Season 2:

Pasukan profesional PUBG MOBILE terbesar Malaysia Yoodo GANK dan Team Secret yang mewakili Malaysia dalam PMWL Season Zero: East, akan membuat kemunculan sebagai salah satu daripada 15 pasukan jemputan dalam PMPL MY/SG Season 2.


Xiaomi Mungkin Hadir Dengan Peranti Dengan Snapdragon 895 & Mungkin Dikenali Sebagai Xiaomi 12??

Ada satu maklumat tertiris, Xiaomi bakal hadir dengan peranti  dilengkapi dengan pemproses Qualcomm Snapdragon SM8450 sudah berada di pasaran. Dikhabarkan peranti ini adalah Xiaomi 12.

Produk baru ini dijangka akan dilancarkan pada akhir Disember 2021 atau awal 2022, dan kumpulan pertama mungkin yang pertama dilengkapi dengan pemproses Qualcomm SM8450.

Pada masa ini, perincian pemproses Qualcomm SM8450 tidak diketahui buat sementara waktu, cip ini mungkin diberi nama Snapdragon 895.

Cip ini dijangka akan dilancarkan pada bulan Disember 2021, ketika Xiaomi 12 tidak jauh dari rilis rasmi, patut dinantikan.


Calculate Calories

Calculate Calories menawarkan satu pengalaman menarik bagi sesiapa sahaja yang ingin mengurangkan berat badan yang berkesan. Ia dapat membantu anda dengan mengira kalori yang dimakan. Manakala untuk mendapatkan bentuk badan yang ideal pula, perlu mengamalkan aktiviti senaman seperti berlari, berbasikal, beryoga dan beberapa lagi.

Sebelum memulakan aktiviti kecergasan, pengguna perlu melengkapkan butiran diri terlebih dahulu. Calculate Calories ini terbukti mampu menurunkan berat badan di dalam masa yang singkat jika dilakukan dengan teratur.

Muat Turun:


Gambar Acah Terkini Samsung Galaxy Fold 2 Terdedah – Rekaan Skrin Boleh Lipat Bertakuk Kecil

Bulan Disember yang lalu telah terdedah sebilangan gambaran sebenar Samsung Galaxy Fold 2 di laman sesawang, hari ini LETSGODIGITAL berkongsi lagi beberapa gambar hi-res Galaxy Fold 2.

Dilihat Galaxy Fold 2 mempunyai rekaan skrin boleh-lipat seperti Motorola RAZR 2019, paparan skrin dikhabarkan akan menggunakan 6.7 inci AMOLED bersama paparan sekunder bersaiz kecil yang memaparkan notifikasi. Manakala di sebelahnya terletak LED Flash dan sokongan dwi-kamera.

Acara tahunan Samsung Galaxy Unpacked 2020 telah diumumkan secara rasmi akan diadakan pada 11 Februari 2020, siri Galaxy S20 dan Galaxy Fold 2 akan diperkenalkan serentak pada masa itu. Sama-sama kita nantikan.

Samsung Galaxy S10 Lite & Note10 Lite Rasmi – Sokong Kamera Lebih Baik &  Bateri Besar 4,500mAh


WRIO Keyboard

Papan kekunci WRIO dibangunkan dengan satu matlamat, untuk mengurangkan kesilapan ejaan dan juga membolehkan anda menaip dengan pantas. Bagaimana caranya mereka menghasilkan papan kekunci yang mampu mengelakkan masalah tersebut? Para pembina aplikasi melakukannya dengan mereka bentuk susun atur yang baru bagi WRIO, melalui susun atur ini kemungkinan untuk anda menekan butang yang salah akan dikurangkan.Selain itu, ia juga dilengkapi pelbagai fungsi menarik seperti :-

Gestures

Swipe atas untuk gunakan huruf besar, swipe kiri untuk padam abjad dan swipe ke kanan untuk kembalikan abjad yang telah dipadam.

Personalized Auto Correction

WRIO akan mempelajari ejaan dan stail yang anda gunkan ketika menaip, ia akan menyimpan data ini dan menggunakannya apabila diperlukan.

Emoji

Lebih 1000 emoji disediakan  untuk anda.


[TERTIRIS] : Adakah Ini Gambaran Reka Bentuk Peranti Boleh Lipat Samsung?!

Selain barisan Samsung Galaxy S10, syarikat tersebut juga dijangka memperkenalkan peranti boleh lipat mereka pada acara Galaxy Unpacked yang dijadualkan pada 21 Februari ini. Sehingga kini, Samsung masih berteka-teki mengenai spesifikasi peranti ini.

Bagaimanapun, kini muncul beberapa imej yang didakwa memberi gambaran sebenar mengenai peranti tersebut. Imej tertiris menunjukkan peranti ini dijangka hadir dalam bentuk seperti buku bersama bingkai yang agak tebal. Turut kelihatan adalah ruangan kamera yang dikelilingi dengan bingkai.

Seperti biasa, maklumat tertiris masih lagi ‘rumors’ semata-mata. Segala-galanya bakal terjawab pada acara pelancaran rasmi Samsung Galaxy S10 kelak! Kekal bersama eRing untuk lebih info terkini!

____________________________________________________________________

Artikel Berkaitan :


Teknologi Cina | GAC Jalin Kerjasama Erat dengan Didi, Huawei

GUANGZHOU, China, 1 Julai 2021 /PRNewswire/ — GAC telah lama menjadi rakan kongsi aplikasi panggilan tunggangan Cina yang terkemuka, Didi dan syarikat gergasi teknologi Cina, Huawei. Dengan menghimpunkan sumber, data dan kajian saintifik, GAC dan dua firma teknologi ini teruja untuk bekerjasama demi masa depan industri automobil.

GAC mempunyai sejarah panjang menjalin kerjasama dengan Didi, memegang saham dalam syarikat tersebut selama bertahun-tahun dan menandatangani perjanjian kerjasama dua hala yang ekstensif pada tahun 2019 yang bersetuju untuk bekerjasama bagi promosi dan penyesuaian kenderaan, perjalanan tanpa pemandu, pengecasan pintar dan teknologi pengisian bahan api. Banyak teksi China dibuat oleh GAC yang menandakan bahawa kerjasama kedua-dua syarikat tersebut saling berkait rapat: pengetahuan dan peningkatan teknologi automobil sangat bermanfaat untuk Didi dan GAC pula mendapat manfaat daripada akses kepada sejumlah besar data Didi.

Syarikat gergasi teknologi Cina, Huawei merupakan satu lagi penambahan hebat ke dalam himpunan sumber teknologi ini. Salah satu nilai jenama teras GAC MOTOR ialah inovasi teknologi, iaitu mencari jalan untuk menghasilkan kereta yang lebih pintar, lebih cekap dan lebih menyeronokkan untuk dipandu. Penyedia telefon pintar bertaraf dunia, Huawei sering menghasilkan teknologi canggih dalam bidang-bidang seperti pengecaman suara dan wajah, sambungan IoT, perkakas “pintar”, kamera dan teknologi pengecasan, antaranya. Dengan adanya akses kerjasama kepada penyelidikan dan teknologi Huawei dapat memberi kelebihan yang mantap kepada GAC dalam pengeluaran sistem dalam-kereta yang bertaraf dunia.

Satu projek menarik yang diusahakan oleh GAC melalui jalinan kerjasama dengan Huawei dan Didi ialah kenderaan autonomi “Tahap 4” yang dapat beroperasi hampir keseluruhannya tanpa input daripada manusia (mekanisme bantu-pemandu semasa dikelaskan sebagai autonomi Tahap 2).

Menggabungkan sumber-sumber daripada tiga pihak, kenderaan L4 pintar dirancang untuk dikeluarkan secara besar-besaran menjelang tahun 2024, memanfaatkan keupayaan reka bentuk dan pembuatan GAC serta perisian pemanduan automatik daripada Didi dan Huawei. Platform perkakasan pintar Didi, Didi Gemini, telahpun diuji di jalan raya oleh beberapa syarikat kereta multinasional, lalu kini menjadikan Didi sebagai salah satu pengusaha penting dalam bidang pemanduan automatik, dengan pakar-pakar menggelar kemajuan teknologi syarikat dalam bidang ini sesuatu yang “mustahil untuk diabaikan”.

Pengasas Didi Cheng Wei meramalkan bahawa Didi akan menyediakan lebih daripada 1 juta kenderaan autonomi menjelang tahun 2025. GAC tidak sabar-sabar untuk menjadi sebahagian daripada pasukan yang memacu ke arah wawasan masa depan ini yang merangkumkan semangat GAC MOTOR iaitu GO AND CHANGE (MARA DAN BERUBAH).

Dengan begitu banyak jalan penyelidikan yang menarik, masa depan kelihatan amat cerah untuk autombil yang lebih bersih, lebih mesra alam dan lebih pintar.

Keywords:  Auto Computer/Electronics Entertainment Internet Technology Mobile Entertainment Telecommunications Transportation

Source: PRNEWSWIRE


Reviu Eksklusif: Xiaomi Mi11 Tampil Dengan skrin 120Hz 2K 10bit + SD888 + Kamera Utama 108MP berharga dari RM2799!

iaomi Mi11 akhirnya tiba di Malaysia! Peranti ini bukannya dihasilkan untuk menggantikan siri Mi10, tetapi untuk melancarkan peranti yang terunggul dengan pemproses yang terkuat  – Snapdragon 888! Walaubagaimanapun, admin seperti majoriti Mi Fans hanya dapat melihat penampilan dan data ujian peranti ini di Internet, tetapi sekarang peranti ini dah ada di tangan admin! Terima kasih kepada Xiaomi Malaysia kerana menyediakan model ujian Mi11 yang cantik untuk reviu admin!

Peranti ini juga merupakan model cip Snapdragon 888 pertama admin, jadi admin ingin memberi pengalaman yang praktikal kepada korang. Bagaimanakah reka bentuk Mi11? Adakah pemprosesnya tidak sebaik seperti yang diuji? Macam mana skrinnya? Bagaimanakah prestasi kameranya? Apakah keburukannya? Semua jawapan ada di bawah reviu ini, jom tengok!

Rupa Paras Xiaomi Mi11

Reka bentuk luaran Mi11 sesuai dengan gaya flagship yang biasa. Skrin depan dibuat daripada kaca Corning Gorilla Victus yang paling keras. Lubang suara atas mempunyai reka bentuk yang tersembunyi, dan bahan kaca di bahagian belakang ialah Corning generasi kelima Gorilla Glass.

Peranti ini juga menyediakan matte yang anti cap jari, teksturnya sangat selesa, dan terpentingnya kesan visualnya sangat cantik! Terdapat bingkai logam di tengahnya. Pembesar suara kiri, mikrofon dan pemancar inframerah diaturkan di atas, dan slot kad/ port pengisian Jenis-C, mikrofon dan pembesar suara kanan ada di bahagian bawah. Bahagian atas dan bawah mempunyai reka bentuk rata supaya telefon boleh berdiri tegak.

Modul kamera di bahagian belakang kelihatan macam bentuk mata robot di Sky Castle, Hayao Miyazaki. Jika diletakkan rata, bahagian atasnya akan menonjol, dan lensanya yang mempunyai rim perak akan ‘kena’. Apakah pendapat korang yang mempunyai gangguan kecelaruan obsesif kompulsif? Ketebalan peranti ini ialah 8.1mm dan beratnya ialah 196g, memang tidak dijangka bahawa peranti ini begitu ringan!

Skrin Melengkung 6.81 Inci 1B 10bit 2K AMOLED

Bahagian depan Mi11 dilengkapi dengan skrin berlubang AMOLED 2K yang berukuran 6.81 inci  dengan kepadatan piksel 515 ppi. Yang menakjubkan ialah peranti ini menyokong paparan gamut warna tingkat atas 1B 10bit. Peralihan warna lebih sempurna, gamut warna lebih luas, dan pemulihannya lebih dekat dengan kenyataan! Di samping itu, Mi11 juga menyokong kadar penyegaran 120Hz, kadar pensampelan sentuhan 480Hz, kecerahan HDR10 + dan 1500 nit.

Pengguna yang ingin mempunyai paparan yang lebih baik, korang juga boleh menggunakan super piksel yang sedia ada, pengoptimuman gambar AI, pengoptimuman AI HDR dan MEMC yang meningkatkan pengalaman visual! Yang perlu disebutkan ialah pilihan 120Hz Mi11 tidak perlu dikurangkan menjadi FHD seperti SAMSUNG, tetapi menyokong resolusi 2K 24/7, memang hebat! Admin tidak menyukai rekaan melengkungnya. Hal ini demikian kerana rekaan ini bukan sahaja susah mencari skrin pelindung, tetapi keempat-empat sudut kelihatan lebih tebal!

Pelancaran Cip Snapdragon 888 Yang Terkuat

Semua orang mengetahui bahawa Mi11 ialah penyokong pertama bagi Snapdragon 888. Berdasarkan proses 5nm generasi yang baru, pemproses ini terdiri daripada 1 × 2.84GHz Kryo 680 + 3 × 2.42GHz Kryo 680 + 4 × 1.80GHz Kryo 680. Seni binanya mempunyai potensi yang tidak terhad. Pemproses ini juga dapat menandingi dan bahkan melepasi Apple A14, Exynos 2100 dan Kirin 9000 yang terkini! Dari segi GPU, Adreno 660 yang terkuat bertanggungjawab untuk output dan meningkat sebanyak 35% berbanding dengan Adreno 650.

Penggunaan kuasanya juga telah dioptimumkan sebanyak 20%. Kedua-duanya bersama menjadi cip yang terbaik, dan semua pengguna yang mengejar prestasi ingin mendapatkannya! Selepas ujian yang dijalankan oleh AnTuTu, Mi11 mengalahkan orang ramai tanpa tekanan dan menduduki tempat pertama!

Ujian Permainan

Xiaomi Mi11 dilengkapi dengan PUBG Mobile, admin menggunakannya untuk membuat ujian permainan secara langsung. Dari segi kualiti gambar, Mi11 menyokong hingga HDR dengan kadar bingkai “ekstrim”, tetapi tidak ada pilihan 90Hz. Rasanya sedikit membazirkan dengan skrin penyegaran tinggi 120Hz! Semasa bermain permainan ini, langsung tiada ada tanda lag dengan menggunakan 60FPS hampir dalam seluruh permainan, Adreno 660 dari Snapdragon 888 memang luar biasa!

Dari segi cengkaman tangan, mungkin ini pertama kalinya admin menggunakan skrin yang sebesar 6.81 inci. Semasa admin menggunakannya, admin rasa jari admin tidak dapat mencapai kedudukan tertentu yang biasa admin jangkau, tetapi hanya ada masalah dengan susun atur butangnya. Cengkaman keseluruhannya bagus, tetapi pelesapan panas ialah masalahnya. Dalam masa sepertiga yang bermula, pengalamannya agak baik, tetapi admin rasa peranti ini agak panas dalam masa dua pertiga yang kemudian. Peranti ini tidak akan terlalu panas ataupun menjejaskan operasinya. Keadaan keseluruhan jauh lebih baik daripada yang dijangkakan!

Ujian Pembesar Suara

Sebagai peranti flagship, Mi11 mempunyai konfigurasi yang baik, termasuk pembesar suara! Peranti ini bukan sahaja waris dua pembesar suara yang terdapat di generasi sebelumnya, dan mempunyai kualiti suara yang disijilkan oleh Harman Kardon! Semasa reviu, admin mendapati bahawa prestasi stereo Mi11 memang hebat walaupun dalam keadaan suara yang terkuat. Julat tengah dan treble juga sangat kuat. Pada masa yang sama, bahagian bassnya agak kuat, dapat menampilkan pelbagai tahap bass dengan sempurna!

Peranti ini amat menakjubkan dari segi pengalaman menonton drama ataupun bermain permainan, tetapi admin selalu rasa bahawa pembesar suara bawah lebih kuat daripada yang teratas. Admin pun tak pasti sama ada admin terlalu peka! Walaupun sukar untuk rasanya jika korang tidak dengar dengan teliti, admin harap yang ini berlaku dalam mesin ujian ini sahaja, bukan masalah yang besar!

Hayat Bateri / Kelajuan Pengecasan

Mi11 mempunyai bateri berkapasiti 4600mAh, dan peranti ini terbahagi kepada dua bahagian untuk mendapat kelajuan pengecasan yang lebih pantas. Kapasiti bateri 4600mAh memang lebih kurang daripada 4780mAh yang sedia ada dalam Mi10, korang akan rasa bahawa peningkatan skrin dan penurunan kuasa adalah beban yang berganda untuknya, betul? Admin rasa Snapdragon 888 mempunyai kelebihan dari segi penggunaan kuasa yang rendah, dan jangka hayat bateri yang sebenarnya tidak ada banyak perbezaan.

Di samping itu, kadar penyegaran skrin 120Hz juga akan dikurangkan mengikut penggunaan peranti yang tidak aktif. Dengan kelebihannya yang terdapat dua bateri, pengecasan pantas berwayar Mi11 mencapai 55W, dan hanya memerlukan lima puluh lima minit untuk mengecas sampai penuh, dan pengecasan tanpa wayar menyokong sehingga 50W, memang sangat mudah!

Kamera triple 108MP + Lensa Depan 20MP

Lensa belakang Mi11 membatalkan lensa 2MP dalam Mi10 dan meningkatkan lensa makro 2MP menjadi 5MP. Ketiga-tiga kameranya ialah lensa utama 108MP f / 1.85 + 13MP f / 2.4 ultra lebar + makro 5MP f / 2.4, menggunakan empat penyelesaian dalam satu piksel, dapat merakam video 8K dan HDR10 + dan penstabilan semasa mengambil gambar serta merakam video.

Dengan rangkaian mod rakaman khas yang terbina dalam peranti ini, korang boleh menghasilkan kesan video yang menarik!

Di samping itu, Mi11 juga meringkaskan pelbagai mod pendedahan panjang yang  admin sukai. Tidak banyak syarikat dalam industri yang menggunakannya, tetapi sangat praktikal. Admin cadangkan korang boleh cuba peranti ini!

Dari segi lensa depan, Mi11 dilengkapi dengan potret diri 20MP f / 2.4. Walaupun tidak mempunyai autofokus, ketajamannya memang bagus, kesan kecantikannya juga cukup menarik, dan mempunyai pengenalan pemandangan AI! Admin hanya dapat mengatakan bahawa hasil gambar Mi11, sama ada penekanan cahaya kuat pada siang hari, penyerapan cahaya dan kawalan kebisingan pada waktu malam, segmentasi kabur potret, dan gambar selfie yang kelihatan semula jadi, semuanya menunjukkan prestasi di atas tahap. Peranti ini boleh dikatakan sebagai kuat dan mengejutkan, admin benar-benar sukai peranti ini!

Berikut adalah hasil gambar sebenar Mi11:

Apa Kata Editor!

Kelebihan:

Kekurangan:


Maxis Membina Rangkaian A.I. – Beri Kesediaan Kepada Ketibaan 5G

Pastinya negara kita sedang bersedia menghadapi evolusi dalam sistem perhubungan dan komunikasi. Justeru, Maxis telah membina rangkaian yang canggih dan pintar, yang digelar Rangkaian A.I yang bersedia untuk menyokong kelajuan, daya tahan dan tuntutan latensi 5G.

Rangkaian ini telah dibina oleh Maxis sendiri dan ia di bina di atas infrastruktur bersedia 5G dengan jejakan optik fiber terluas kepada stesen pangkalan mudah alih di seluruh negara.

Direka dengan seni bina rangkaian Next-Gen IP serta perisian rangkaian teknologi terkini, Rangkaian A.I. Menariknya, Maxis telah mengoptimumkan trafik data di sepanjang laluan yang paling efisien dan juga memperbaiki diri sendiri dengan jangkaan dan alihan trafik di sekitar kawasan yang berpotensi mempunyai masalah. Impaknya, internet akan menjadi lebih lancar tanpa gangguan.

Pelbagai kelebihan yang boleh diperoleh menerusi Rangkaian A.I ini antaranya ialah pengurusan trafik rangkaian yang pintar, Sokongan untuk NB-IoT, Penyelesaian panggilan pertama yang lebih cepat, Kesinambungan perniagaan, Menangani keperluan perniagaan yang kritikal dan Penyelenggaraan proaktif.

Bagi melihat rangkaian A.I. Maxis yang canggih menyesuaikan dirinya secara intuitif bagi semua jenis situasi, anda boleh menontonya dengan klik di sini.

Untuk mendapatkan maklumat lanjut mengenai Rangkaian A.I. Maxis ini, layari laman sesawang Maxis.

Artikel Berkaitan:


MuseCam

MuseCam adalah editor imej generasi baru yang menjadikan proses suntingan bagi menyempurnakan gambar lebih mudah dan pantas. Aplikasi ini mempunyai pelbagai efek pra sedia, alat suntingan dan juga kawalan kamera mod manual. Antara ciri dan fungsi yang terdapat di dalam aplikasi ini adalah :-

Kamera manual

Kawalan shutter, ISO, white balance & fokus

Efek pra sedia

Koleksi terbaik efek-efek yang dibina bersama-sama pakar fotografi.

Cipta set efek sendiri

Anda juga boleh menyimpan tetapan efek tersendiri.

Suntingan resolusi maksimum

Kualiti gambar asal akan terpelihara.

Muat Turun


Jualan Honor 9 Sebanyak 1 Juta Unit Pada 28 Hari Pertama!

Honor telah melancarkan peranti flagship mereka pada pertengahan bulan lepas, selepas 28 hari dibuka untuk jualan, Honor 9 mencatatkan rekod penjualan sehingga satu juta unit secara global.

Menurut CEO Honor, mereka hanya dapat menjual model Honor 8 pada tahun lepas dengan jumlah 1.5 juta unit dalam masa dua bulan, tetapi apa yang berlaku pada tahun ini agak mengejutkan baginya dan pasukan.

Penjualan sebanyak ini telah memecah rekod prestasi Honor, kata Zhao Ming. Namun, kejayaan ini masih lagi merisaukannya kerana stok untuk diedarkan adalah sangat terhad. Walau bagaimanapun, Zhao Ming akan mencari jalan menyelesaian untuk memastikan isu stok terhad ini diselesaikan dengan segera.


Kamera Samsung Galaxy S9+ Mendahului Carta DxOMark Paling Atas

Kemunculan Samsung Galaxy S9 berjaya menarik perhatian ramai sejak ia dilancarkan pada awal minggu ini. Oleh itu, DxOMark hari ini telah mengemas kini carta skor kamera mudah alih dengan menunjukkan Samsung Galaxy S9+ berada di kedudukan paling atas setakat ini.

Berdasarkan carta yang dikeluarkan, Samsung Galaxy S9+ telah mendapat skor sebanyak 99 sekaligus meninggalkan Google Pixel 2 XL dan iPhone X di nombor dua dan ketiga. Ini menunjukkan jabatan kamera pada peranti Samsung terbaru benar-benar berjaya dalam merakam gambar meliputi kontras, warna, autofokus, dan juga video.

Melalui ujian yang dijalankan DxOMark, kamera pada peranti ini sangat cemerlang dalam melakukan zoom sehingga 4x walau bagaimanapun, untuk penggambaran bokeh ia menerima skor yang rendah.

Apa yang unik mengenai sistem kamera Samsung Galaxy S9+ ialah fungsi aperture boleh-laras f/2.4 dan f/1.5. Menerusi teknologi ini, Galaxy S9 / S9+ dinobatkan sebagai telefon pintar yang pertama di dunia yang mengenakannya.

Sumber


Honor Mencatatkan Rekod Jualan 40 Juta Unit Untuk Siri X

honor Global baru-baru ini dilihat telah menzahirkan kegembiraan mereka melalui laman sosial Twitter yang memperlihatkan catatan rekod baru bagi jenama itu. Melalui tweet ringkas itu, honor telah berkongsi bahawa sebanyak 40 juta unit siri X keluarannya telah berjaya dijual setakat ini.

Thank you for your support! Honor’s X-series has set a new record of 40 million sold! Get your hands on the latest #Honor7X now! https://t.co/cwKX8yYKgb pic.twitter.com/pEIYos2DUh

— HONOR (@Honorglobal) December 21, 2017

Kejayaan ini sebenarnya turut disumbangkan melalui pelancaran model terbarunya iaitu honor 7X yang sememangnya mendapat sambutan yang sangat menggalakkan. Malah syarikat yang sering mempromosikan slogan “For The Brave’ itu dengan bangganya turut berkongsi data jualan model tersebut, yang mana memperlihatkan sebanyak 30,000 unit telah berjaya dijual dalam tempoh dua jam pada 11 November yang lalu di China. Manakala di India pula sebanyak 20,000 unit honor 7X telah berjaya dijual dalam tempoh satu jam pada tiga sesi jualan berasingan.


Rasmi! Samsung Galaxy S8 & S8+, Peranti Paling Berkuasa Pernah Dilancarkan Oleh Samsung

Bertempat di Sunway Pyramid, Petaling Jaya, Samsung Malaysia Elektronik (SME) hari ini telah melancarkan Samsung Galaxy S8 dan S8+ untuk pasaran tempatan. Di kesempatan ini juga, mereka turut membawa Gear VR (bersama alat kawalan) dan Gear 360 iaitu sebuah kamera pandangan 360 darjah. Peranti ini diperkenalkan dengan dua saiz paparan yang berbeza 5.8 inci dan 6.2 inci melengkung dengan bingkai atas dan bawah yang nipis yang dipanggil Infinity Display.

Di dalam badan Samsung Galaxy S8 dan S8+, terdapat cip pemproses 10nm yang paling berkuasa pernah dikeluarkan oleh Samsung. Kamera belakang dilengkapi dengan 12 Megapiksel bagi hasil gambar yang terang dan jelas berbanding telefon pintar lain.

Untuk mengakses Galaxy S8 dan S8+, Samsung telah memasukkan ciri lain seperti pengimbas wajah, pengimbas mata dan juga pengimbas cap jari yang terletak di bahagian belakang. Namun, pada model kali ini butang Home tidak lagi digunakan malah digantikan dengan butang Bixby iaitu pembantu maya yang boleh membantu aktiviti harian anda.

Penjualan telefon pintar Samsung Galaxy S8 dan S8+ akan bermula pada hari esok 5 Mei 2017 di Roadshows, Samsung Experience Store dan pengedar terpilih pada harga RM3,299 untuk Galaxy S8 dan RM3,699 untuk Galaxy S8+, dengan warna pilihan Midnight Black bersama warna baru Orchid Gray dan Maple Gold.

Untuk reviu dan keupayaan peranti dari Samsung ini, kami akan sediakan pada artikel dalam masa terdekat ini. Nantikan…


Miliki Huawei nova 2i Serendah RM899 Di Shopee

Masih ingat telefon pintar pertama keluaran Huawei yang menawarkan empat buah kamera iaitu nova 2i? Sebelum ini Huawei nova 2i dijual pada harga RM1,299, kemudian ia diturunkan kepada RM1,099 untuk pasaran tempatan.

Terbaru, kepada sesiapa yang sedang mempertimbangkan untuk memiliki Huawei nova 2i, inilah masa yang sesuai untuk anda membelinya kerana ia ditawarkan pada harga yang lebih rendah berbanding biasa.

Harga yang ditawarkan oleh FinalChoice dari Shopee adalah terendah setakat ini iaitu RM899 dan ia adalah model original dan waranti juga dari Huawei Malaysia. Namun begitu, hanya dua warna sahaja yang ditawarkan iaitu hitam dan emas.

Huawei nova 2i lengkap dengan fungsi empat kamera, skrin besar, rekaan ergonomik dan yang paling utama ialah dua ciri baru Face Unlock dan AR Lens.


vivo V7 Kini Berharga RM1,199 (Asal RM1,299)

Kepada peminat swafoto, inilah masa yang tepat untuk anda membeli vivo V7. Ini kerana, vivo V7 telah mengalami penurunan harga sebanyak RM100, menjadikan ianya berharga RM1,199 berbanding RM1,299 sebelum ini.

Menampilkan spesifikasi yang sedikit berbeza berbanding V7+ seperti paparan skrin FullView sebesar 5.7 inci beresolusi 720 x 1440 piksel, memori dalaman 32GB serta RAM 4GB, dan juga bateri berkapasiti 3000 mAh.

Model terbaru V7 ini turut dilengkapi dengan keupayaan swafoto 24 Megapiksel dengan teknologi Face Beauty 7.0 bagi mengekalkan keaslian warna gambar. Sempena sambutan 12.12 ini, dapatkan diskaun sehingga 50% untuk telefon pintar vivo di Lazada.

Baca juga: vivo V7, Apa Keistimewaan Serta Keupayaan Prestasinya…


vCargo Cloud lancar platform perdagangan GUUD mudahkan proses perdagangan global

SINGAPURA, 25 September 2020 /PRNewswire/ — vCargo Cloud Pte. Ltd. (“VCC”) Singapura hari ini mengumumkan pelancaran GUUD – sebuah kumpulan syarikat dan platform teknologi baharu yang bermatlamat untuk memudahkan proses perdagangan yang rumit di seluruh dunia dan memperbaharui proses berkenaan bagi mendorong kecekapan dan keterangkuman yang lebih besar dalam dunia digital.

GUUD merujuk model Beli-Hantar-Bayar UN/CEFACT untuk meliputi semua aspek pemudahan perdagangan. Sejajar dengan visinya untuk Berdagang demi Kebaikan (Trade for Good), falsafahnya adalah untuk membolehkan semua perniagaan terutamanya perusahaan mikro, kecil-kecilan dan sederhana (MSME) bagi menjadi pengusaha dalam perdagangan global dengan mengurangkan halangan birokrasi, menghapuskan orang tengah dan memberi akses yang lebih besar terhadap perkhidmatan logistik dan kewangan.

Platform GUUD melaksanakan hal ini dengan menyelaraskan semua proses yang berkaitan dengan perdagangan, termasuk pematuhan, penghantaran, pembiayaan dan pembayaran melalui platform bersepadu yang membolehkan perniagaan menghantar dokumen dengan cepat dan menempah serta mengesan dengan lancar penghantaran mereka dalam setiap langkah perjalanan, di samping mengurus kos keseluruhan mereka dengan lebih baik.

Mengulas mengenai pelancaran berkenaan, Desmond Tay, Ketua Pegawai Eksekutif, GUUD berkata: “Proses perdagangan rentas sempadan terkenal sangat rumit dan leceh. MSME mendapati adalah sukar khususnya dalam memenuhi keperluan pematuhan yang membebankan memandangkan mereka mempunyai sumber yang terhad. Kami memutuskan untuk melancarkan GUUD bagi menyamakan daya saing dan mencipta peluang yang lebih besar untuk semua saiz pengeluar. Dengan mewujudkan platform komprehensif yang merangkumi seluruh kitar hayat perdagangan, GUUD akan mempercepatkan pemulihan pasca-pandemik wilayah berkenaan melalui perdagangan yang tangkas, inklusif dan berdaya tahan.”

VCC ialah salah sebuah syarikat teknologi yang paling pantas berkembang di Singapura, dengan pejabat-pejabatnya terletak secara strategik di Indonesia dan Kenya manakala projek-projeknya merangkumi lebih daripada 16 negara. Syarikat ini telah mencapai banyak kejayaan sebagai pemain pertama, termasuk pelancaran Seafood Xchange, e-pasaran makanan laut B2B pertama Singapura untuk pedagang makanan laut. CamelONE™ Trade Finance, dilancarkan pada November 2019 ialah portal kewangan perdagangan berbilang bank seragam yang pertama di Asia Tenggara manakala produk Smart eCO daripada vCargo Cloud merupakan perisian e-Sijil Asal didayakan rantaian blok yang pertama di dunia.

Pada masa kini, VCC mengendalikan 16% daripada semua permit deklarasi perdagangan di Singapura dan dalam masa yang sama bekerjasama dengan tujuh daripada 10 penghantar barang yang terbesar di dunia. Di luar Singapura, VCC mengusahakan beberapa projek pematuhan perdagangan yang penting dengan badan-badan kerajaan termasuk projek Jendela Tunggal Nasional Kemboja (Cambodia National Single Window) dan Sistem Wilayah Kastam Tunggal Komuniti Afrika Timur (East African Community Single Customs Territory System).

Menerusi pelancaran GUUD, kepakaran, amalan terbaik dan pembelajaran daripada projek-projek ini akan dimanfaatkan untuk mentransformasikan ekosistem perdagangan global yang lebih luas.

Catatan untuk editor:

Latar Belakang GUUD

GUUD, kaedah digital yang baharu untuk berdagang di seluruh dunia, merupakan platform teknologi dan kumpulan perniagaan di bawah VCC. Kumpulan GUUD merujuk model Beli-Hantar-Bayar UN/CEFACT untuk meliputi semua aspek pemudahan perdagangan, dengan memintas halangan yang telah lama wujud untuk berdagang dan mentransformasikan secara digital proses perdagangan agar ia menjadi lebih mudah, lebih cekap dan lebih inklusif.

Dipimpin oleh pasukan profesional industri dan IT yang mantap, GUUD beraspirasi untuk membantu sesiapa sahaja terutamanya perusahaan mikro, kecil-kecilan dan sederhana, bagi menjadi pengusaha dalam perdagangan global dan untuk mengeksport dan mengimport dari mana-mana pelosok dunia.

Misi kami adalah untuk Berdagang demi Kebaikan (Trade for Good) dan berpandukan matlamat pembangunan lestari PBB, kami meneruskan apa yang baik untuk orang ramai, perniagaan dan ekonomi, membantu meningkatkan mata pencarian, menjana kesejahteraan dan mewujudkan kecekapan serta penambahbaikan teknologi di mana sahaja kami berada.

Untuk maklumat lanjut, sila kunjungi www.guud.company

Latar Belakang vCargo Cloud (“VCC”)

Beribu pejabat di Singapura, VCC ialah penyedia penyelesaian dan perkhidmatan Infocomm Technology (“ICT”) terkemuka di Asia, mengkhusus dalam bidang penyelesaian teknologi untuk kerajaan dan perusahaan di seluruh dunia. Kami menyediakan penyelesaian e-dagang dan e-barang melalui platform VCC CamelONE™, menghubungkan pemegang kepentingan penting dalam industri perdagangan dan logistik di seluruh dunia.

Untuk maklumat lanjut, sila kunjungi www.vcargocloud.com

Foto – https://photos.prnasia.com/prnh/20200923/2926294-1?lang=0Logo – https://photos.prnasia.com/prnh/20200923/2926294-1logo?lang=0Logo – https://photos.prnasia.com/prnh/20191111/2638348-1LOGO?lang=0

Keywords: Banking/Financial Service Computer/Electronics New products/services Financial Technology

Source: PRNEWSWIRE


Peranti Tablet Tidak Akan Menerima Google Assistant

Besar kemungkinan semua pengguna peranti Android dengan sistem operasi versi Nougat dan Marshmallow sudah mula menerima Google Assistant pada peranti mereka. Kecerdasan pintar yang dibangunkan Google ini merupakan antara pembantu peribadi terbaik di dalam pasaran dan menjadi daya penarik utama peranti Pixel semasa model tersebut dilancarkan.

Kami juga sudah menerima Google Assistant dan sangat menyukai dengan apa yang mampu ditawarkan olehnya. Namun bagi pemilik peranti jenis tablet yang mahu mendapatkan fungsi ini pasti berasa kecewa kerana Google sudah pun mengumumkan bahawa Google Assistant tidak akan dilancarkan pada peranti jenis tablet.

Malah Google juga tidak menyatakan dengan jelas sebab tindakan ini diambil dan enggan memberikan maklumat sekiranya ada perancangan untuk melancarkan Google Assistant pada tablet.


Huawei Mate 20X vs ASUS ROG Phone vs Razer Phone 2 – Yang Mana Jadi Pilihan?

Sekiranya anda seorang yang gemar bermain permainan video melalui smartphone, pastinya anda memerlukan sebuah telefon pintar gaming yang ideal disamping spesikasi ‘padu’.

Malah, kebanyakan telefon gaming pastinya dilengkapi dengan sistem penyejukan khusus untuk memberikan keselesaan kepada pengguna sekaligus mengurangkan masalah haba dengan serta merta.

Oleh itu, di sini kami senaraikan tiga model telefon gaming tercanggih pada ketika ini iaitu Huawei Mate 20X, ASUS ROG Phone dan Razer Phone 2 yang dilihat hadir dengan spesifikasi menarik. Mari kita lihat perbandingan antara ketiga-tiga model ini. Agak-agak anda pilih yang mana?


Herta Lancar Teknologi COVID-19 Baharu untuk Kebiasaan Baharu

Firma pengecaman wajah terkemuka lancar analitik video baharu tingkatkan sekuriti dan keselamatan dalam era pasca pandemik baharu

BARCELONA, Sepanyol, 13 Julai 2020 /PRNewswire/ — Herta, syarikat pengecaman wajah berpangkalan di Barcelona, baru-baru ini melancarkan rangkaian penyelesaian baharu yang akan membantu perniagaan dan industri beradaptasi dengan kebiasaan baharu.

Dianugerahkan dengan ‘Seal of Excellence’ Respons COVID-19 oleh Suruhanjaya Eropah, aplikasi baharu daripada Herta membolehkan pemantauan jarak sosial, kawalan penghunian, pengesanan pelitup muka dan pengecaman wajah dibuat walaupun apabila orang ramai memakai pelitup muka.

Teknologi daripada Herta dicirikan dengan memiliki reputasi yang terbaik, menerusi projek sekuriti yang sebenar dan berskala besar di seluruh dunia. Dengan memperluaskan rangkaian produk mereka, syarikat ini menyasarkan untuk mengukuhkan misi mereka: meningkatkan keselamatan dunia dengan membina penyelesaian visi komputer mesra pengguna. Dengan aplikasi baharu ini, Herta pastinya akan membantu organisasi mematuhi peraturan keselamatan COVID-19 baharu serta memenuhi keperluan yang timbul dalam kebiasaan baharu ini.

Foto – https://ering.com.my/wp-content/uploads/2020/07/herta-lancar-teknologi-covid-19-baharu-untuk-kebiasaan-baharu.jpg

Keywords: Biometrics Computer Software Computer/Electronics High Tech Security New products/services Public Safety Data Analytics

Source: PRNEWSWIRE


Grant Thornton Cyprus Menyertai Authority Masternode pada Rantaian Blok Terbuka VeChainThor

NICOSIA, Cyprus, 18 Disember 2020 /PRNewswire/ — Dengan matlamat untuk menyediakan ekosistem rantaian blok yang selamat dan berkembang, VeChain Foundation komited membawa masuk para pemegang taruh berimpak tinggi dan rakan seangkatannya di seluruh dunia ke dalam ekosistem yang memegang matlamat yang sama untuk menyelesaikan masalah perniagaan menggunakan teknologi rantaian blok.

Grant Thornton Cyprus , salah sebuah firma penasihat perniagaan terbesar di Cyprus yang berada dalam rangkaian perniagaan Grant Thornton yang meluas di seluruh dunia dengan penampilan di 140 buah negara, secara rasminya mengumumkan bahawa ia merupakan salah satu daripada 101 Authority Masternodes dalam rantaian blok VeChainThor.

Pada awal tahun ini, Grant Thornton Cyprus dan VeChain mengumumkan perkongsian rasmi bertujuan menyedia dan mengembangkan perkhidmatan yang berkait dengan pelaksanaan penyelesaian rantaian blok untuk perniagaan tempatan dan luar negara.

Keputusan Grant Thornton Cyprus untuk tampil dan mengumumkan dirinya sebagai salah satu daripada Authority Masternodes VeChainThor, membantu dalam pembentukan asas seni bina rantaian blok VeChainThor. Penyertaannya ke dalam program tersebut merupakan satu pengiktirafan terhadap kesahihan projek, kekuatan rangkaian serta masa depannya, yang kini secara aktif memacu pertumbuhan keseluruhan ekosistem VeChain yang dinamik secara berterusan.

Authority Masternodes merupakan tulang belakang yang penting untuk rantaian blok VeChainThor, yang akhirnya berfungsi untuk mempakej, memproses dan menambah blok ke dalam rantaian tersebut. Justeru itu, suatu pemilihan yang teliti dan patuh undang-undang amat penting untuk memastikan standard yang tinggi terus dikekalkan. Dalam model konsensus VeChainThor, pemegang 101 Authority Masternode yang diwakili oleh pengguna perniagaan, pasukan pembangunan rantaian blok, rakan pembangunan perniagaan, penyumbang komuniti dan rakan penyelidikan akademik, bertanggungjawab untuk mengekalkan kesahihan urus niaga di seluruh ekosistem rantaian blok.

Sunny Lu, Setiausaha Kehormat VeChain Foundation berkata, “Untuk menyediakan platform dan ekosistem rantaian blok yang benar-benar matang dan boleh dipercayai, VeChain Foundation sentiasa mengiktiraf kepentingan rakan dalam ekosistem. Sebagai penggerak ekosistem rantaian blok, Yayasan ini akan mendayakan GT-Cyprus untuk memperoleh lebih banyak peluang perniagaan dan mencipta urus niaga yang bernilai pada rantaian blok VeChainThor.”

Tanpa perlu membangunkan penyelesaian rantaian blok dari awal, sebagai Authority Masternode, Grant Thornton Cyprus boleh memanfaatkan protokol rantaian blok VeChain dengan ciri-ciri teknikal yang boleh diadaptasi ke dalam perniagaan termasuk penugasan yuran, urus niaga pelbagai tugas serta aplikasi yang sedia ada pada VeChainThor. Dengan kelebihan tambahan yang ada pada Authority Masternode, Grant Thornton Cyprus akan dapat mengurangkan kos dan menghapuskan jurang penggunaan teknologi rantaian blok, seterusnya menyampaikan perkhidmatan kepada para pelanggan mereka.

“Menjadi Authority Masternode VeChainThor akan melengkapkan kami dengan keupayaan untuk menangani keperluan pelanggan dengan lebih baik dengan cara melancarkan produk proprietari melalui teknologi rantaian blok yang mula berkembang,”Encik Alexis Nicolaou, Pengarah Distributed Ledger Technologies Thornton Cyprus menekankan. “Kami menyedari potensi impak teknologi rantaian blok dan membuka laluan untuk memperbaharui semula industri tradisional seperti kewangan, pengurusan rantaian bekalan, tenaga boleh diperbaharui, e-dagang serta kesihatan & keselamatan. Bersama-sama VeChain, kami akan meneroka pertumbuhan perniagaan dalam beberapa sektor industri.”

Dengan Grant Thornton Cyprus, DNV GL dan entiti terkenal lain yang melindungi dan mengesahkan urus niaga dalam rantaian blok VeChainThor, perusahaan, agensi kerajaan dan dApps komuniti yang dibina pada rantaian VeChainThor akan terjamin dengan selamat daripada segi kebolehubahan data.

Tentang Grant Thornton Cyprus

Grant Thornton Cyprus merupakan salah satu daripada firma perakaunan tertua di pulau ini. Diasaskan pada tahun 1942, firma ini menganggotai Grant Thornton International pada tahun 1982. Sebagai firma yang menganggotai Grant Thornton International, kami dapat menggabungkan pengetahuan dan pengalaman pasaran tempatan kami dengan teknologi, metodologi dan sumber kepakaran organisasi perkhidmatan profesional yang menerajui profesion perakaunan global. Pada bulan September 2018, Grant Thornton (Cyprus) Limited meningkatkan pertumbuhan perkhidmatan teknologi dengan pelancaran barisan perkhidmatan baharu. Jabatan teknologi lejar teragih (atau rantaian blok) memberikan khidmat nasihat berkaitan dengan pelaksanaan teknologi DLT kepada perniagaan tempatan dan luar negara. Untuk maklumat lanjut, sila lawati laman web rasmi di: https://www.grantthornton.com.cy/services/distributed-ledger-technologies/

Tentang VeChain Foundation

Dilancarkan pada tahun 2015, VeChain Foundation telah gigih berusaha untuk menghubungkan teknologi rantaian blok dengan dunia nyata. Evolusi VeChainThor terus meningkat, dengan fasa-fasa peralihan daripada platform rangkaian konsortium kepada rantaian blok terbuka yang terbaik seumpamanya menggunakan konsensus Proof of Authority, dengan ciri teknikal yang canggih, struktur tadbir urus dan model ekonomi.

Sebagai penggerak ekosistem, misi Yayasan ini adalah untuk memperkasakan para pembangun dan penginovasi melalui pembangunan kaedah yang dapat menghilangkan rintangan penerimaan secara sistematik. Melalui pembangunan rangkaian kaedah inovatif seperti urus niaga pelbagai tugas, penugasan yuran dan lain-lain, VeChain telah berjaya mengurangkan rintangan kemasukan dengan ketara bagi perniagaan dan pembangun.

VeChainThor telah digunakan dalam pelbagai kes termasuk Walmart China, Bayer China, BMW Group, BYD Auto, PICC, H&M Group, Shanghai Gas, LVMH, D.I.G, ASI Group dan banyak lagi.

Untuk maklumat lanjut tentang VeChain Authority Masternode, sila layari: www.vechain.org

Keywords: Banking/Financial Service Computer/Electronics Licensing/marketing agreements Not for profit Blockchain

Source: PRNEWSWIRE


Iklan LG G6 Sudah Keluar!

Dari apa yang kami sudah lihat dan baca, tiada siapa yang akan menafikan bahawa LG G6 adalah telefon yang cukup menarik pada tahun ini. Namun sehebat mana pun sesebuah peranti, pasti ia akan berhadapan persaingan yang sengit, Google sudah pun mempunyai peranti yang hebat di pasaran melalui Pixel dan versi terbaru bakal diumumkan tidak lama lagi, Samsung pula dalam beberapa jam lagi akan melancarkan Galaxy S8.

Jadi sekarang adalah penting untuk LG untuk mempromosikan model G6 bagi memastikan pengguna kekal tertarik dengan peranti flagship terbaru mereka. Beberapa jam sebelum pesaing mereka melancarkan peranti baru, LG mula menayangkan iklan televisyen G6 di Amerika Syarikat dan negara-negara lain bagi memberi tumpuan kepada model ini.


Amazfit Band 5 Dilancar dengan Penepuan Oksigen Darah, 15-hari Hayat Bateri[1] berharga 44.9USD[2] pada 21 September dan Amazon Alexa Terbina-dalam[3] Akan Datang

SHENZHEN, China, 21 September 2020 /PRNewswire/ — Amazfit Band 5, gegelang tangan pintar, dilancarkan sebagai tawaran terkini daripada Huami untuk kecemerlangan barisan produk boleh pakai Amazfit. Amazfit Band 5 mempunyai kebanyakan fungsi yang anda miliki sebagai gegelang gimnasium sukan, tetapi juga merupakan pembantu pengurusan kesihatan yang teliti dan gegelang tangan yang lebih pintar dengan interaksi yang kerap digunakan hasil daripada fungsi-fungsi Alexa terbina-dalam berkuasa yang akan datang. Dengan harga mampu milik, Amazfit Band 5 bertujuan untuk membantu orang awam, yang berumur antara 18-50 tahun atau lebih, untuk Kekal Aktif dan Kekal Muda dalam dunia yang mencabar pada masa kini, terutamanya mereka yang peka terhadap kesihatan dan berminat dengan sukan ringan yang mencari gegelang dengan bajet yang lebih baik.

Gegelang dengan Pengurusan Kesihatan Diri yang Teliti dan berasaskan Sains[4]

Kategori gegelang boleh pakai biasanya dianggap sebagai peranti asas dengan harga yang rendah. Namun demikian, Amazfit Band 5 menjadikan kategori “gegelang” dinaik taraf, terutamanya pengurusan kesihatan diri.

Gegelang Serba Guna yang Layak Dimiliki oleh Semua Orang sebagai Gegelang Tangan Pintar Gimnasium dan Kesihatan

Amazfit Band 5 kini merupakan gegelang yang begitu serba guna dalam pasaran yang membawakan perkakasan, perisian dan fungsi-fungsi kompetitif antara gegelang boleh pakai pada harga yang serupa. Ia menyokong paparan warna 1.1″ AMOLED dengan resolusi 126×294. Walaupun pada harga yang berpatutan, skrin didatangkan dengan kaca tahan pecah 2.5D dan lapisan anti-cap jari.

Gegelang ini ringan dan hanya seberat 12g tanpa tali. Dengan Bluetooth 5.0 dan teknologi penjimatan kuasa, bateri 125 mAh dapat memastikan Amazfit Band 5 berfungsi sehingga 15 hari dalam senario penggunaan biasa, 25 hari dalam senario penjimatan kuasa dan siap sedia sekitar 3 bulan.[9]

Amazfit Band 5 didatangkan dengan tali TPU mesra kulit dengan tiga warna dan menyokong 11 mod sukan termasuk berenang hasil daripada ciri kalis air 5ATM[10]. Ia menawarkan seleksi luas dengan lebih daripada 45 muka jam untuk dimuat turun daripada Aplikasi, 2 muka jam yang menyokong widget yang boleh disunting agar pengguna dapat memperibadikannya, malah menambah gambar diri mereka sendiri pada bahagian latar belakang.

Amazfit Band 5 Boleh Menjadi Salah Satu Gegelang Lebih Pintar

Bolehkan gegelang tangan menjadi lebih pintar?

Jawapannya positif. Amazfit Band 5 boleh menjadikan kehidupan lebih mudah dan lebih menyeronokkan dengan Amazon Alexa[11]. Dengan Alexa, anda boleh bertanya soalan, mencari maklumat, mendapatkan terjemahan, membuat senarai beli belah, menetapkan penggera dan pemasa, peringatan, menyemak cuaca, menyemak pemberitahuan, membuat arahan rumah pintar dan banyak lagi. Anda boleh bercakap dengan Amazfit Band 5 dan ia memberi respons mengikut arahan suara pengguna pada skrin dengan respons teks. Sebagai contoh, katakanlah,

Alexa berada dalam infrastruktur awan, maka ia sentiasa menjadi lebih pintar, menambah keupayaan baharu yang dihantar ke peranti anda secara automatik. Menggunakan Alexa on Amazfit Band 5 adalah mudah dan bebas-tangan – tanyalah dan Alexa akan memberi respons serta merta.

PENTING :

Latar Belakang Amazfit

Ditubuhkan pada September 2015, Amazfit ialah jenama persendirian yang dimiliki oleh Huami Technology (NYSE: HMI), menawarkan tujuh siri produk jam tangan dan gelang pintar termasuk siri Stratos, siri Asas, siri Unggulan, siri Kesihatan, siri Fesyen, siri Luar dan siri X. Amazfit turut menyediakan perkakasan pintar lain yang berkaitan dengan sukan dan kesihatan termasuk fon telinga kecil (earbud) sukan TWS, sawat injak pintar, skala lemak tubuh pintar dan peralatan sukan. Dengan reka bentuk dan ketukangan cemerlang, produk jam tangan pintar Amazfit telah memenangi banyak hadiah, seperti Anugerah Reka Bentuk Industri iF Jerman dan Anugerah Reka Bentuk Red Dot. Pada masa kini, produk Amazfit memasuki pasaran melibatkan lebih daripada 70 negara dan wilayah termasuk Amerika Syarikat, Jerman dan Jepun. Menurut laporan penjejakan pasaran peranti boleh pakai global IDC, dalam separuh pertama tahun 2020, jam tangan Amazfit mendapat bahagian terbesar dalam pasaran jam tangan dewasa di Itali, Sepanyol, India dan wilayah-wilayah lain serta turut menjadi antara produk terbaik di wilayah-wilayah seperti China, Jerman, Perancis, Rusia dan Brazil.

Temui butiran lebih lanjut mengenai kami, https://en.amazfit.com/about.html

Huami Technology, beroperasi sejak tahun 2013, ialah penyedia perkhidmatan rawatan kesihatan berasaskan awan yang menawarkan teknologi boleh pakai pintar yang terkemuka di dunia. Pada Februari 2018, Huami Technology disenaraikan dalam Bursa Saham New York (NYSE) (kod saham: HMI).

Hubungan Media press@huami.com

[1] Ujian hayat bateri di bawah keadaan makmal, mungkin berbeza mengikut penggunaan dan keadaan.[2] Harga jualan mungkin berbeza mengikut pasaran.[3] Alexa Terbina-dalam untuk Amazfit Band 5 akan disediakan melalui penaiktarafan OTA tidak lama lagi sekiranya pasaran berkenaan terdapatnya Alexa. Apabila tersedia, pemberitahuan akan muncul melalui Zepp APP (dahulunya dikenali sebagai Amazfit APP) dan peranti. Masa tolak OTA mungkin berbeza mengikut pasaran.[4] Produk ini bukanlah peranti perubatan. Semua data dan pengurusan bukan bertujuan untuk diagnosis perubatan atau pemantauan perubatan.[5] Menurut Ucapan Dasar Persidangan Inovasi AI Huami, Jun, 2020[6] Sains PAI. Penyelidik menggunakan data Kajian HUNT untuk mengesahkan PAI. Kajian HUNT merupakan salah satu kajian kesihatan yang terbesar seumpamanya dan dijalankan oleh Fakulti Perubatan yang memenangi Hadiah Nobel di Norwegian University of Science and Technology. Ia mengandungi pangkalan data unik mengenai sejarah perubatan diri dan keluarga yang terdiri daripada lebih 45,000 orang sepanjang 25 tahun yang lalu. https://www.paihealth.com/science-of-pai/default.htm[7] Dengan mengaplikasikan algoritma PAI kepada data HUNT, penyelidik mendapati bahawa apabila individu tekal bersenam pada kadar intensiti bersamaan bagi mengekalkan 100 PAI, ia dikaitkan dengan penurunan risiko kematian akibat penyakit kardiovaskular dengan purata sebanyak 25% dan penurunan risiko kematian daripada penyakit berkaitan gaya hidup yang lain untuk lelaki dan wanita pada semua peringkat umur. Mereka juga melihat bahawa pengekalan 100 PAI dikaitkan dengan peningkatan jangka hayat sebanyak purata 5 tahun. Dipetik daripada https://www.paihealth.com/science-of-pai/default.htm pautan asal https://cdn.flipsnack.com/widget/v2/widget.html?hash=fd1pf7owi, lihat juga <Personalized Activity Intelligence (PAI) for Prevention of Cardiovascular Disease and Promotion of Physical Activity> https://www.amjmed.com/article/S0002-9343(16)31069-5/abstract[8] Lihat nota kaki di atas[9] Ujian hayat bateri di bawah keadaan makmal, mungkin berbeza mengikut penggunaan dan keadaan.[10] Peranti ini melepasi ujian tahap kerintangan air 5 ATM yang dijalankan oleh institusi pihak ketiga.[11] Akan didatangkan dengan kemas kini OTA. Pasaran AS akan diutamakan. Pasaran-pasaran lain akan menyusul sekiranya Alexa tersedia.

Foto – https://photos.prnasia.com/prnh/20200917/2919079-1?lang=0

Keywords: Computer/Electronics Consumer Electronics Health Care/Hospital Internet Technology Sports Telecommunications New products/services

Source: PRNEWSWIRE


Treeletrik Ideanomics Mengumumkan Pelantikan Veteran Volkswagen, Richard Teoh sebagai Ketua Pegawai Kewangan

–  Bekas Pengarah Kawalan Kewangan Kumpulan di Volkswagen Group Malaysia

–  Mempunyai lebih 20 tahun pengalaman dalam kepemimpinan kewangan

–  Dengan latar belakangnya yang berpengalaman luas dalam industri automotif, pembuatan dan pembinaan di seluruh ASEAN, En. Teoh akan memainkan peranan yang penting dalam menyemarakkan pertumbuhan Treeletrik

NEW YORK, 3 Disember 2020 /PRNewswire/ — Ideanomics (NASDAQ: IDEX) (“Ideanomics” atau “Syarikat”) mengumumkan bahawa anak syarikatnya, Tree Technologies Sdn. Bhd. yang memiliki jenama Treeletrik telah melantik Richard Teoh sebagai Ketua Pegawai Kewangannya berkuat kuasa serta-merta. En. Teoh membawa pengalaman lebih 20 tahun dalam kawalan kewangan, perancangan, kepemimpinan dan pengurusan kepada Treeletrik. Terdahulu, beliau merupakan Pengarah Kawalan Kewangan Kumpulan di Volkswagen Group Malaysia dan bertanggungjawab dalam penyeliaan kewangan untuk pengedaran dan pembuatan kenderaan secara komersial. Sebelum itu, En. Teoh telah memegang pelbagai jawatan dalam kepemimpinan kanan kewangan termasuk di Dominick Hunter iaitu sebuah syarikat pengeluar produk perindustrian yang berpangkalan di UK dan diambil alih oleh Parker Hannifin. Di Dominick Hunter, beliau terlibat dengan integrasi dan transisi sistem dan kawalan ERP kewangan. En. Teoh berkelulusan Akauntan Bertauliah Berkanun (FCCA) dan Akauntan Berkanun (MIA).

“Kami mempunyai rancangan besar untuk pertumbuhan Treeletrik dan kepemimpinan kewangan Richard yang digabungkan dengan pengalamannya dalam industri yang relevan seperti automotif, pembuatan dan pembinaan akan membantu syarikat memenuhi objektif pertumbuhan ini,” kata Datuk Viswanathan Menon, Ketua Pegawai Eksekutif Treeletrik. Alf Poor, Ketua Pegawai Eksekutif Ideanomics, menambah, “Kami amat gembira dengan penyertaan Richard Teoh ke dalam pasukan Treeletrik sebagai Ketua Pegawai Kewangan. Pengalaman dan pengetahuan industri beliau yang mendalam akan membantu kami dalam semua aspek strategi pertumbuhan syarikat. Sebagai pengeluar EV terkemuka di rantau ASEAN, Richard akan membantu kami secara keseluruhan bermula daripada pembangunan rantaian bekalan hingga pelancaran bateri dan sistem pengecasan kami serta pembangunan tanah di kawasan pelabuhan.”

Tentang Tree Technologies Sdn. Bhd.Tree Technologies Sdn. Bhd. memiliki jenama EV Treeletrik dan menjadi syarikat pertama yang membawa basikal elektrik sebenar ke Malaysia. Syarikat ini menyediakan pilihan pengangkutan yang bersih, selamat dengan harga yang berpatutan, berserta teknologi canggih, inovasi EV dan penyelenggaraan yang minimum. Syarikat induk Treeletrik iaitu Tree Manufacturing adalah pengeluar EV berlesen di Malaysia.

Pada bulan Mac 2019, Ideanomics memperoleh kepentingan kawalan dalam Tree Manufacturing. Penggabungan organisasi ini mempercepat penerimaan dan kemampuan pengeluaran EV, memperluas portfolio Treeletrik daripada basikal berenjin dan motosikal EV hingga bas, trak, kereta dan kereta api ringan EV. Barisan produk kenderaan yang diperluas memberi layanan kepada 650 juta orang di rantau ASEAN termasuk Malaysia, Thailand, Indonesia, Kemboja, Vietnam, Filipina, Laos, Singapura dan Brunei.

Tentang IdeanomicsIdeanomics  ialah sebuah syarikat global yang memfokuskan kepada pertembungan perkhidmatan kewangan dan industri yang mengalami gangguan teknologi. Bahagian Tenaga Mudah Alih Global (Mobile Energy Global-MEG) kami ialah penyedia perkhidmatan yang memudahkan penggunaan kenderaan elektrik kepada operator kumpulan komersial melalui penawaran pemerolehan kenderaan, pembiayaan dan penyewaan dan penyelesaian pengurusan tenaga di bawah model perniagaan penjualan hingga pembiayaan hingga pengecasan (sales to financing to charging-S2F2C) yang inovatif. Ideanomics Capital fokus terhadap penyelesaian gangguan teknologi kewangan (fintech) untuk industri perkhidmatan kewangan. Gandingan MEG and Ideanomics Capital menyediakan pelanggan dan rakan kongsi global dengan teknologi dan perkhidmatan terbaik yang direka untuk meningkatkan ketelusan, kecekapan dan akauntabiliti serta pemegang saham kami berpeluang untuk turut serta dalam industri yang berpotensi tinggi dan berkembang maju.

Syarikat ini beribu pejabat di New York, NY, dengan pejabat di Beijing, Hangzhou dan Qingdao serta beroperasi di AS, China, Ukraine dan Malaysia.

Pernyataan Perlindungan Keselamatan (Safe Harbor Statement)Siaran akhbar ini mengandungi pernyataan tertentu yang mungkin merangkumi “pernyataan pandangan hadapan”. Semua pernyataan lain selain daripada pernyataan fakta sejarah yang terkandung di dalam ini adalah dianggap sebagai “pernyataan pandangan hadapan.” Pernyataan pandangan hadapan ini sering dikenali dengan penggunaan terminologi pandangan hadapan seperti “percaya”, “menjangka” atau ungkapan yang serupa, melibatkan risiko dan ketidakpastian yang diketahui dan tidak diketahui serta termasuk pernyataan mengenai hasrat kami untuk peralihan model perniagaan kami kepada syarikat teknologi kewangan generasi akan datang, strategi perniagaan kami dan penawaran produk yang dirancang, hasrat kami untuk menghentikan perdagangan minyak dan perniagaan elektronik pengguna serta potensi hasil kewangan pada masa hadapan. Walaupun Syarikat percaya bahawa jangkaan yang digambarkan dalam pernyataan pandangan hadapan ini adalah wajar, yang mencakupi andaian, risiko dan ketidakpastian dan jangkaan ini mungkin terbukti tidak benar. Anda tidak boleh terlalu bergantung pada pernyataan pandangan hadapan ini, yang hanya benar pada tarikh siaran akhbar ini. Keputusan sebenar Syarikat boleh berbeza secara material daripada yang dijangkakan dalam pernyataan pandangan hadapan ini kerana pelbagai risiko dan ketidakpastian, seperti risiko yang berkaitan dengan: kemampuan kami untuk terus sebagai usaha berterusan; kemampuan kami untuk mengumpulkan pembiayaan tambahan bagi memenuhi keperluan perniagaan kami; transformasi model perniagaan kami; turun naik dalam hasil operasi kami; tekanan kepada kakitangan pengurusan, sistem kewangan dan sumber lain semasa kami mengembangkan perniagaan kami; kemampuan kami untuk menarik dan mengekalkan pekerja utama dan pengurusan kanan; tekanan kompetitif; operasi antarabangsa kami; serta risiko dan ketidakpastian lain yang dinyatakan di bawah bahagian yang bertajuk “Faktor Risiko” dan “Perbincangan dan Analisis Pengurusan tentang Keadaan Kewangan dan Hasil Operasi” dalam Borang 10-K dan Borang 10-Q terkini kami yang dikemukakan kepada Suruhanjaya Sekuriti dan Bursa, serta pendedahan serupa dalam laporan berikutan yang dikemukakan kepada SEC, yang terdapat pada laman web www.sec.gov. Semua pernyataan pandangan hadapan yang boleh diatribut kepada Syarikat atau orang yang bertindak bagi pihaknya adalah secara keseluruhannya dengan jelas memenuhi syarat yang digariskan oleh faktor risiko ini. Selain daripada yang disyaratkan di bawah undang-undang sekuriti, Syarikat tidak bertanggungjawab untuk mengemas kini pernyataan pandangan hadapan ini.

Perhubungan Pelabur dan Hubungan Media

Ideanomics,Inc.Tony Sklar, Naib Presiden Kanan Perhubungan Pelabur1441 Broadway, Suite 5116 New York, NY 10018ir@ideanomics.com

Valerie Christopherson / Lora WilsonGlobal Results Communications (GRC)+1 949 306 6476valeriec@globalresultspr.com

Source: Tree Technologies Sd. Bhd.; Ideanomics

Keywords: Auto Banking/Financial Service Computer/Electronics Transportation Personnel announcements Financial Technology

Source: PRNEWSWIRE


Ini Peranti Hebat vivo Yang Korang Tak Boleh Lepaskan! Memang Rugi Kalau Tak Check Out!

Dengan lambakan jenama dan model di pasaran, ia menjadikan pengguna kini lebih sukar untuk memilih peranti pintar terbaik – memandangkan masing – masing mambawakan pelbagai penawaran yang sempurna. Berfikirlah! Tapi jangan khuatir! Kerana, vivo telah melancarkan pelbagai siri peranti pintar bersesuaian yang tersedia untuk pelbagai lapisan pengguna. Jadi, artikel kali ini kami berkongsi antara model daripada vivo yang korang tak boleh lepaskan! Rugi wei kalau korang tak check out!

Didedikasikan khas untuk golongan muda yang mementingkan gaya serta penampilan! vivo S1 Pro bukan sahaja memiliki teknologi yang canggih, bahkan ia juga merupakan membawakan sesuatu yang luar biasa dalam menentukan gaya unik. Kemasan belian yang segar menambahkan lagi keunikan pada peranti sekaligus melengkapkan penampilannya dengan rupa keseluruhan yang tersendiri.

Dilengkapi dengan sokongan kamera beresolusi tinggi, vivo V17 dan vivo V17 Pro merupakan peranti daripada vivo yang dikhususkan untuk korang yang kaki fotografi. Sebagai salah satu daripada peranti terkini dengan sokongan 6 kamera utama, vivo V17 Pro berupaya mempersembahkan hasil fotografi terbaik buat pengguna. Lebih menarik, ia didatangkan dengan paparan Super AMOLED Ultra O yang inovatif dengan reka bentuk yang ergonomik – selesa dibawa kemana – mana.

Dijolok dengan gelaran peranti dengan prestasi terbaik di pananda aras AnTuTu, vivo NEX 3 membawakan penawaran prestasi yang premium – dijana oleh Snapdragon 855+. Cip pemproses ini dikatakan mempersembahkan prestasi canggih dengan grafik lebih baik dan peningkatan pada CPU.

Menarik bukan? Bagi korang yang berminat, vivo S1 Pro (RM1,199), V17 (RM1,699), V17 Pro (RM1699) dan NEX 3 (RM3,899) kini boleh didapati di Malaysia menerusi beberapa saluran termasuk – pengedar sah vivo, kedai konsep vivo, rakan kongsi kerjasama dan platform e-dagang seperti Shopee, Lazada & Presto Mall. Dapatkan hari ini juga okay!


IFA 2018 : Acer Perkenal Empat Projektor Laser Siri PL dan SL

Acer juga telah memperkenalkan empat projektor siri baharu yang dikuasakan oleh sumber cahaya laser.dua daripadanya adalah daripadasiri PL (PL6610 dan PL6510), manakaladua lagi (SL6610 dan SL6510) adalah sebahagian daripada siri SL.

Difahamkan, siri SL menawarkan projek lontaran pendek di ruang yang kecil seperti bilik darjah manakala siri SL paling sesuai untuk projek lontaran pendek di ruang yang ketat seperti bilik darjah.

Kedua-dua siri dikatakan menawar zoom 1.6x dan tetapan pilihan meningkatkan fleksibiliti pemasangan serta kepelbagaian dalam pilihan penempatan. Projektor siri ini juga dilengkapi dengan penceramah audio 10W bersepadu.

Pun begitu, pihak Acer tidak mendedahkan butiran harga dan ketersediaan yang tepat tidak setakat ini.


Huawei Matebook X Pro Bakal Masuk Pasaran Malaysia Tidak Lama Lagi!

Huawei Malaysia hari ini secara rasminya mengumumkan yang mana mereka bakal memperkenalkan Huawei Matebook X Pro untuk pasaran tempatan tidak lama lagi. Difahamkan, Huawei MateBook X Pro akan dilancarkan secara rasmi pada Oktober ini.

Pun begitu, buat masa ini tarikh dan juga harga jualan tempatan untuk Huawei Matebook X Pro masih belum lagi diumumkan. Sama-sama kita tunggu sahaja sehingga pelancaran rasmi kelak! Tidak mustahil Huawei akan ada kejutan yang lebih ‘boom’ untuk semua peminatnya!

Baca juga :

Komputer Riba Huawei MateBook Bakal Hadir Ke Malaysia?!


ASUS Zenfone 3 Laser Telah Menerima Android 7.1.1

Minggu ini ASUS nampaknya sedang mengeluarkan kemas kini kepada telefon pintar di bawah keluarga ZenFone 3, jika semalam peranti ZenFone 3 Zoom, hari ini ZenFone 3 Laser pula mengambil tempat. Kemas kini versi V30.41.12.1 membawakan Android 7.1.1 Nougat boleh dimuat turun jika anda salah seorang daripada pemegang ZenFone 3 Laser (ZC551KL).

Apa yang boleh dikatakan ciri-ciri terbaru yang diperkenalkan di dalam kemas kini ini tidak diberitahu begitu jelas. Jika anda ingin melakukannya melalui dalam telefon atau OTA , ia hanya boleh dimuat turun dalam masa seminggu lagi.

Untuk melakukan kemas kini secara manual sila pergi ke halaman Settings → About → System Update.


Huion Lancar Inspiroy H420X, H580X, dan H610X: Edisi Khas Ulang Tahun Kesepuluh untuk Perkasa Setiap Artis di Seluruh Dunia

SHENZHEN, China, 12 April 2021 /PRNewswire/ — Untuk meraikan ulang tahun kesepuluh, Huion mengumumkan tiga tablet pen siri Inspiroynya hari ini, iaitu H420X, H580X, dan H610X. Tersedia dalam tiga saiz, tablet pen ini dibina untuk memenuhi lebih banyak keperluan kreatif pengguna berbeza serta memberikan mereka pengalaman melukis yang selesa dan semulajadi.

Huion Inspiroy H420X/H580X/H610X

Huion Inspiroy H420X/H580X/H610X

Warisan klasik

Di sepanjang sepuluh tahun lalu, Huion telah memperkenalkan sebilangan besar produk yang telah memudahkan penciptaan pengguna di seluruh dunia. Sebagai produk pengganti tablet pen paling popular Huion, H420X, H580X, dan H610X menampilkan teknologi input canggih dan harga berpatutan yang sama seperti pendahulu mereka sambil membawakan prestasi dan reka bentuk luaran ke tahap baharu.

Tablet baharu untuk memenuhi lebih banyak keperluan

Huion mereka ketiga-tiga tablet pen ini dalam cara yang ketat, H420X, H580X, dan H610X kesemuanya menerapkan reka bentuk panel penutup penuh yang mengurangkan ketebalan mereka hingga kurang daripada 8 mm. Tepian bulat bersama dengan kawasan rehat telapak tangan yang dikecilkan mencipta sokongan ergonomik untuk mengurangkan keletihan tangan pengguna dengan berkesan. Sebagai tablet pen yang paling kompak dan senang dibawa antara ketiga-tiga peranti ini, H420X menampilkan kadar laporan yang dipertingkatkan sebanyak 300PPS, mencipta peranti yang sempurna untuk memainkan OSU dan membuat lakaran pantas. Sementara H580X dan H610X yang dilengkapi dengan 8 kekunci tekan boleh diatur cara dan kawasan kerja yang lebih luas menyediakan pengguna dengan lebih banyak pilihan untuk ciptaan produktif mereka.

Di samping itu, tablet pen ini direka dengan keserasian yang kuat untuk memberikan pengguna pengalaman bekerja yang lancar dengan peranti yang menggunakan Windows, macOS, Android, dan ChromeOS. Pen digital PW100 yang dilengkapi dengan teknologi EMR bebas bateri canggih dan 8192 tahap kesensitifan tekanan memastikan garisan autentik dan jelas dihasilkan dalam kelebaran dan keresapan yang berbeza apabila tekanan yang diberikan berubah.

Teknologi teras untuk kualiti yang baik

“Edisi khas tablet pen ini benar-benar mewakili aspirasi asal Huion,” kata pegawai produk Leo. “Dikuasakan oleh teknologi penghasilan semula tulisan tangan yang dibangunkan sendiri oleh Huion dan reka bentuk luaran yang teliti, keseluruhan kualiti produk aras permulaan ini dibawa ke peringkat baharu. Sebagai pembekal profesional untuk peranti input tulisan tangan, Huion akan tetap teguh dalam misi untuk mencipta dan meneroka lebih banyak produk yang luar biasa untuk memperkasa setiap artis di seluruh dunia untuk mencapai lebih lagi.”

Untuk mengetahui lebih lanjut mengenai produk Huion, sila kunjungi www.huion.com.

Keywords: Art Computer/Electronics Consumer Electronics Entertainment Household/Consumer/Cosmetics Office Products Retail New products/services

Source: PRNEWSWIRE


Nimati Pelbagai Tawaran ‘Ohsem’ Dengan pembelian Barisan Produk Lenovo Pada Harga Promosi!!!

Bersempena dengan hari raya  yang bakal menjelang, jenama peranti terkenal, Lenovo memberikan pelbagai tawaran ‘Ohsem’ kepada pelanggan bermula hari ini sehingga 31 Julai.

Menariknya, pengguna boleh menebus pelbagai ganjaran termasuklah Microsoft Office Home dan Student 2019 (RM529), Lenovo USB-C 3-in-1 Hub (RM200), Legion gaming headset (RM199), baucar membeli belah (bernilai sehingga RM150) dan  baucar STEAM (bernilai sehingga RM350). Pengguna yang membeli Lenovo IdeaPad dan produk Legion juga akan menikmati rebat pendahuluan bernilai RM400.

Berikut adalah harga promosi barangan dan hadiah yang boleh ditebus:

Bagi mendapatkan maklumat lanjut mengenaia tawaran ‘Ohsem’, layari laman sesawang Lenovo atau Facebook Lenovo.


Neffos menawarkan Siri X Pada Harga Lebih Rendah – Promosi Hari Raya Aidilfitri

Neffos ingin memeriahkan Hari Raya anda dengan mengadakan pakej promosi eksklusif di Lazada. Neffos X1 dan X1 Max telah diperkenalkan pada awal tahun lalu, kini telah dibawa masuk ke pasaran tempatan. Anda boleh dapatkan Neffos X1 dan X1 Max dengan harga bermula RM699 yang akan berakhir pada 30 Jun ini. Setiap pembelian, pembeli akan diberikan kotak hadiah eksklusif edisi terhad Neffos (sementara stok masih ada). Di dalam kotak tersebut mengandungi selfie stick, sarung peranti jernih, pelindung skrin, dan iRing.

Neffos X1 dan Neffos X1 Max hadir warna Cloudy Grey dengan spesifikasi seperti pemproses MediaTek Helio P10 lapan teras, RAM sehingga 4GB, serta storan 64GB yang menyokong kad microSD sehingga 128GB. Bagi melengkapkan perkakasan, peranti ini menggunakan sambungan LTE, dwi band WiFi dan bateri berkapasiti 2,250mAh, manakala X1 Max dengan 3,000mAh juga menyokong pengescasan pantas.

Tambahan lagi, pada bulan Julai depan, anda juga layak untuk memenangi barangan edisi terhad Fazura serta album yang ditandatangan. Jadi, cepat persiapkan diri anda di bulan Syawal ini.


OPPO Menampilkan Duta Terbaru Untuk Model R9s Black Edition

OPPO Malaysia telah melancarkan barisan telefon pintar R9s, kali ini model Black Edition pula mengambil tempat di majlis yang diadakan esok. Nampaknya mereka ingin mengukuhkan lagi pasaran dengan menampilkan duta terbaru, yang sebelum ini menampilkan selebriti seperti Fattha Amin, Ayda Jebat dan Min Chen.

Dengan tidak melengahkan lagi, OPPO Malaysia menampilkan selebriti terkenal iaitu Neelofa, seorang pelakon dan juga pengacara yang popular yang baru saja merangkul Anugerah Meletop baru-baru ini. Gandingan Fattah Amin dan Neelofa bukan lagi baru tetapi pasangan ini sering dilihat berganding dalam beberapa buah drama di televisyen. Jadi langkah pemasaran yang diambil OPPO ini agak strategik bagi meningkatkan lagi penjualan peranti keluaran mereka.

Jualan pra-tempah atas talian boleh dibuat bermula dari 3 Mei hingga 9 Mei 2017 di OPPO Store, atau terus ke Concept Store berhampiran anda. Jika pra-tempah dibuat di Concept Store anda perlu sertakan bayaran pendahuluan untuk model OPPO R9s Black Edition ini.

Harga belum boleh dipastikan lagi dan kita akan ketahui dalam acara perasmiannya esok.


Nokia 6.1 Plus & 5.1 Plus Bakal Bertemu Peminat Malaysia – 26 September 2018

Kedua-dua peranti baharu Nokia 6.1 Plus dan Nokia 5.1 Plus akan diperkenalkan ke pasaran Malaysia pada 26 September 2018 nanti, dan kami juga telah menerima kad jemputan dari pihak HMD Global.

Nokia 6.1 Plus merupakan peranti yang beroperasi di bawah sistem Android Oreo, ia menawarkan paparan skrin 5.8 inci FHD+ dengan sokongan Corning Gorilla Glass, bersama itu juga terletak dwi kamera utama beresolusi 16MP + 5MP selain 16MP kamera hadapan.

Dilengkapi dengan cip pemproses Snapdargon 636, kuasa dalamannya disertakan 6GB RAM dan 64GB ROM yang mampu menyokong kad microSD sehingga 400GB, serta kapasiti bateri sebesar 3,060mAh.

Beralih ke Nokia 5.1 Plus pula, ia datang sekali dengan skrin 5.8 inci HD+, juga menggunakan rekaan dwi kamera utama di mana sensor 13MP + 5MP ditawarkan, selain 8MP kamera hadapan.

Peranti ini juga beroperasikan Android Oreo bersama cip pemproses MediaTek Helio P60 Octa-core 1.8GHz, 3GB RAM dan 32GB ROM (microSD sehingga 400GB), manakala kapasti bateri sama seperti Nokia 6.1 Plus.

Maklumat selanjutnya seperti harga jualan dan varian yang ditawarkan, akan kami sampaikan pada majlis pelancaran nanti.


Kesempurnaan Pada Acer Chromebook Spin 13 – Berharga RM3,599

Peranti yang ditunggu-tunggu oleh peminat Acer, Acer Chromebook Spin 13 kini telah tiba menemui peminat di pasaran. Dikuasakan oleh pemproses Intel Core i5-8250U generasi ke-8. Ia turut didatangkan dengan memori 8GB LPDDR3 dan storan dalaman eMMC sehingga 64GB yang mana merupakan chromebook pertama menggunakan pemproses Intel Core Generasi ke-8 di dunia.

Dari segi rekaan luaran, komputer riba ini dibina dengan kerangka aluminium yang kukuh dan bergaya untuk menambahbaik aspek ketahanan serta mengurangkan lenturan. Pad sesentuh Corning Gorilla Glass pula menawarkan navigasi yang lancar ketika melayari Internet dan menggunakan aplikasi.

Peranti yang boleh ubah sehingga 360 darjah ini boleh digunakan sebagai sebuah tablet, komputer riba, paparan ataupun dalam mode Tent. Sentuhan pada paparan QHD bersaiz 13.5 inci dengan resolusi 2256 x 1504 piksel sangat lancar dan dioptimumkan menerusi reka bentuk selak dua tork 360 darjah yang mana telah dipaternkan oleh Acer.

Turut hadir pen Stylus Wacom yang boleh digunakan untuk melakar, menulis nota dan berinteraksi dengan program-program dan aplikasi.  Hujung pen ini adalah bersifat elastomer yang memberikan ketepatan dan pengalaman menulis yang semulajadi. Apa yang pasti, ia mudah untuk disimpan di dalam slot peranti bagi mengelakkannya hilang.

Dalam pada itu, ia turut menyokong sepenuhnya aplikasi Android melalui Google Play agar pengguna boleh mengakses aplikasi Chrome dan lebih dua juta aplikasi Android bagi tujuan produktiviti, ketersambungan dan keseronokan.

Kepada yang berminat, Acer Chromebook Spin 13 boleh dibeli mulai HARI INI berharga RM3,599 dan disemua kedai jualan rasmi Acer dan penjual Acer terpilih.


Informasi Terbaru Nexus Generasi Baru Dari HTC

HTC nampaknya semakin hampir pasti menjadi pembina peranti Nexus seterusnya, dikhabarkan bahawa mereka akan menghasilkan dua peranti Nexus dan salah satu peranti tersebut hadir dengan kod nama “Sailfish”.

Sailfish dikatakan akan menjadi versi Nexus yang lebih kecil, ia hadir dengan skrin 5-inci berasama paparan 1080p. Sailfish juga akan dikuasakan cip pemprosesan empat-teras 2.0GHz, memori sehingga 4GB RAM, dan ruangan storan 32GB.

Kemampuan optikalnya pula bergantung kepada kamera belakang 12 megapiksel dan juga kamera hadapan 8 megapiksel. Selainitu beberapa sumber mengatakan bahawa peranti ini akan dilengkapi sensor pengimbas cap jari dan juga sambungan type C.

Spesifikasi yang diberikan kelihatan sangat dipercayai, dan Google dijangka akan mengumumkan peranti baru ini bersama-sama pengenalan Android N pada masa kelak.

Nantikan berita selanjutnya daripada kami~


Pengurus Produk vivo Pamer Peranti Yang Dikhabarkan vivo NEX 5G Dengan Rekaan Bucu Melengkung

Setelah pelbagai desas desus mengenai tarikh pelancaran Vivo NEX 3, kini ia semakin menghampiri apabila Pengurus Produk Vivo, Lance telah mempamerkan muka halaman UI bagi peranti yang tiba di Weibo dengan kapsyen “The straight line belongs to men, the curved one to God”.

Gambar tersebut memperlihatkan bucu yang melengkung Vivo NEX 3 yang mana hampir 90° dan waterfall screen. Menariknya, gambar tersebut adalah sama dengan lakaran yang terdedah. Namun 3 kamera di bahagian belakang masih belum didedahkan.

Sebelum ini, Lance telah mempamerkan screenshot rangkaian 5G di ShenZhen’s subway line dan memuji sambungan 5G tersebut. Jadi dipercayai bahawa Vivo NEX 3 akan dilancarkan dengan versi 5G tidak lama lagi.

Bagi mendapatkan maklumat lanjut, anda bolehlah melayari laman sesawang Vivo atau di Facebook rasmi Vivo Malaysia.

Artikel Berkaitan:


Video: Multitasking iOS 14 Menyerupai iPadOS?!

Apple sedar diri kekurangan mereka pada ciri Multitasking, dan sedang berusaha membuat penambahbaikan supada lebih memenuhui permintaan masa kini.

Terbaru melalui gambar ketirisan di laman sesawang, jelas menunjukkan Multitasking pada iOS 14 menyerupai iPadOS yang mana skrin akan memaparkan empat aplikasi secara serentak, menatal ke kanan akan memaparkan aplikasi yang lain.

Penyusunan jenis grid ini adalah lebih mudah dikawal dan dilihat, nampaknya Apple bakal menawarkan iOS 14 yang lebih terbuka dan bebas kepada pengguna.


Huawei P20 Pro Kalah! Mate 20 Pro Menduduki Tempat Paling Atas Dari DxOMark!?

Pengguna Huawei P20 Pro amat bangga dengan keupayaan peranti pintar mereka terutama pada bahagian kamera, kerana ia mendapat pengiktirafan sebagai peranti pintar dengan kamera terbaik dari DxOMark.

Mungkin menjelang bulan Oktober nanti, takhta ini akan direbut oleh saudara mereka iaitu Huawei Mate 20 Pro. Menurut gambar tertiris di weibo, sebilangan peranti terbaru telah tersenarai dalam keputusan ujian DxOMark yang jelas memaparkan siri Mate 20 berada di tangga paling atas, mendahului P20 Pro yang terpaksa turun ke tempat kedua.

Dalam gambar tertiris juga kita nampak iPhone terbaru Xs Max dan Xs, Google Pixel 3, Sony Xperia XZ2 Premium dan Mate 20. Adakah pendedahan ini “tulen” dari DxOMark? Kita nantikan sama-sama.

[ SUMBER ]


OnePlus 3 Dan 3T Mula Terima Kemas Kini OxygenOS 5.0

Apabila disebut sahaja tentang sokongan kemas kini yang berterusan, peranti keluaran OnePlus adalah antara yang terbaik kerana ia sering menerima kemas kini terbaru. Ini jelas dapat dilihat apabila OnePlus telah mengumumkan ketersediaan kemas kini OxygenOS 5.0 berasaskan Android 8.0 Oreo untuk dua model popular keluarannya iaitu OnePlus 3 dan juga 3T melalui forum OnePlus.

Sebagaimana yang telah dijanjikan, OnePlus sebelum ini telah mengumumkan untuk melepaskan kemas kini rasmi Android 8.0 Oreo pada penghujung tahun 2017, iaitu dua bulan selepas versi beta diperkenalkan dalam kuantiti yang terhad. Hari ini pemilik kedua-dua model OnePlus 3 dan 3T sudah boleh memuat turun kemas kini Android 8.0 Oreo itu melalui kaedah OTA (Over-The-Air) melalui peranti masing-masing. Sungguhpun begitu, ketersediaan kemas kini itu dibuat secara berperingkat dan tidak dapat dipastikan sama ada pemilik kedua-dua model itu di negara ini sudah menerimanya atau belum.

Antara pembaharuan dan penambahbaikan yang dapat ditawarkan pada kemas kini Android 8.0 Oreo untuk OnePlus 3 dan 3T adalah seperti berikut :

SISTEM

Kemas kini Android 8.0 Oreo

Sokongan Parallel Apps

Sokongan Picture in Picture

Sokongan Auto-fill

Sokongan Smart Text Selection

Rekaan Quick Settings diperbaharui

LAUNCHER

Sokongan dot notifikasi

Rekaan App Folder diperbaharui

Keupayaan untuk memuat naik gambar terus ke Shot pada OnePlus


Lenovo Tawar Perkhidmatan Jaminan Komputer Premium Pada Harga Tidak Masuk Akal!

Lenovo Malaysia hari ini memperkenalkan perkhidmatan Lenovo PremiumCare kepada para pelanggannya. Kini, pengguna komputer Lenovo boleh mendapatkan sokongan teknikal untuk sebarang isu perkakasan dan perisian komputer yang dimiliki pada bila-bila masa 24/7.

Bermula dari 01 Mei 2018 sehingga 15 Julai 2018 (30 Jun 2018), pelanggan yang membeli komputer riba Lenovo terpilih di dalam stor layak untuk menaik taraf daripada jaminan standard mereka kepada Lenovo PremiumCare. Terdapat dua jenis pilihan jaminan seperti di bawah:

• Menaik taraf setahun untuk jaminan Lenovo PremiumCare pada harga RM19.90, yang pada asalnya berharga RM249.00.
• Menaik taraf dua tahun untuk jaminan Lenovo PremiumCare pada harga RM49.90, yang pada asalnya berharga RM379.00.

Lenovo PremiumCare membolehkan pelanggan membuat panggilan aduan mengenai kerosakan komputer terus melalui telefon. Kakitangan khidmat pelanggan seterusnya akan memberi tunjuk ajar kepada pelanggan bagaimana untuk menyelesaikan isu pada komputer dengan secepat mungkin.

Apa-apa sahaja mengenai komputer meliputi pelayar internet, menginstal perisian dan operasi komputer termasuk kemas kini boleh mendapatkan bantuan daripada kakitangan khidmat pelanggan PremiumCare tidak kira hari, di mana ia dibuka tujuh hari seminggu bermula pada pukul 9 pagi hingga 9 malam.

Selain itu, setiap pelanggan yang membeli Lenovo PremiumCare juga akan menerima servis ‘Semakan Kesihatan PC’ setiap tahun. Semakan ini sekaligus dapat mengenal pasti tahap prestasi komputer serta pengoptimum operasi komputer.

Untuk informasi lanjut berkenaan Lenovo PremiumCare, anda boleh melayari Lenovo Malaysia.


Samsung Galakkan Kreativiti Dengan Pergerakan #BlueAndYellow

Sempena kehadiran Samsung Galaxy Note 9 di pasaran tempatan baru-baru ini, Samsung Malaysia menjemput orang ramai mengambil bahagian dalam pergerakan #BlueAndYellow mereka bagi menambahkan kreativiti dalam kehidupan sekaligus pada masa sama melepaskan imaginasi kreatif melalui seni, gambar dan video.

Langkah 1 : Ambil gambar paling kreatif dengan sebahagian besarnya terdiri daripada warna biru dan kuning.

Langkah 2 : Kongsikan di media sosial anda (Facebook atau Instagram). Pastikan gambar yang anda muat naik dan setting akaun anda ditetapkan kepada umum.

Langkah 3 : Sertakan hashtags ini : #BlueAndYellow #GottaHaveIt supaya posting anda dapat dilihat dan jangan lupa tag @Samsungmalaysia juga!

Sekiranya anda mencari lebih banyak inspirasi, anda juga dijemput untuk berkunjung ke Samsung Galaxy Studio9 yang terletak di tengah-tengah Kota Kuala Lumpur (berhadapan Fahrenheit88) bermula HARI INI hingga 31 Oktober 2018.

Lebih menarik, ambil gambar selfie/welfie di salah satu daripada tiga tempat yang ditetapkan serta diikuti dengan dua hashtag tambahan: #GalaxyNote9 #studio9MY dan berpeluang memenangi sepasang tiket untuk memasuki Muzium Selfie di Fahrenheit88.

Baca juga :


HONOR 20 Rasmi – Rekaan Skrin Berlubang + Kamera Utama 48MP + Sokong Kirin 980

Seiring pelancaran HONOR 20 Pro, syarikat tersebut turut muncul dengan sebuah lagi pewaris baru iaitu HONOR 20. Sama hebat seperti adik-beradiknya, HONOR 20 juga hadir dengan penawaran yang bukan calang-calang.

HONOR 20 menggunakan antaramuka Magic UI 2.1 berasaskan Android Pie 9.0. Peranti ini membawakan rekaan berlubang pada paparan bersaiz 6.26″ All-View Display. Enjin peranti dijana oleh cip pemproses Kirin 980 (Dual NPU) bersama memori 6GB RAM + 128GB ROM. Menambah rencah, ia turut hadir dengan sokongan GPU Turbo 3.0.

Untuk kamera, HONOR 20 tampil dengan ketersediaan empat kamera utama bersama gabungan lensa : 48MP (f/1.8) + 16MP (f/2.2) + 2MP (f/2.4) + 2MP (f/2.4). Untuk kamera hadapan, peranti ni dilengkapi lensa sebesar 32MP yang pasti mampu merakam imej mempersona.

Bagi bateri, HONOR 20 hadir disertakan bateri berkapasiti 3,750mAh bersama sokongan SuperCharge 22.5W. Menariknya, peranti ini turut hadir dengan sokongan audio dilengkapi Virtual 9.1 Surround Sound untuk pengalaman yang menarik untuk pengguna.

HONOR 20 tersedia dalam sejumlah pilihan warna yang menarik seperti Midnight Black, Saphire Blue dan Icelandic White. Pewaris baru HONOR ini ditawarkan pada harga € 499 (kira-kira : RM 2,331).


Desas-Desus Menyatakan OPPO Sedang Membangunkan Sebuah Kereta?

Ada suatu berita menarik mengenai jenama peranti terkenal OPPO apabila dikhabarkan mereka sedang membangunkan sebuah kereta.

Menurut media asing 36 Krypton, telah diketahui dari sebilangan orang yang biasa dengan pengurusan kanan syarikat OPPO bahawa OPPO Group juga sedang bersiap untuk pembuatan kereta.

Sumber mengatakan bahawa dalam dua minggu terakhir, Chen Mingyong bertemu dengan Zhu Wei, presiden Bahagian Kereta Penumpang China Ningde Times. Kedua-dua pihak bersembang selama beberapa jam. Di samping itu, Chen Mingyong juga mengetuai sebuah pasukan untuk mengunjungi China Automotive Institut Penyelidikan dan institusi lain. Di peringkat eksekutif, Wu Henggang, Naib Presiden Kejuruteraan Perisian OPPO, telah mengambil bahagian.

Walaubagaimanapun, OPPO belum memberi maklum balas terhadap laporan ini.


HONOR 8X Catat Kutipan Jualan Yang Menakjubkan, Terjual Lebih Dari 15 Juta!

HONOR pastinya sebuah jenama yang sangat popular khususnya dalam kalangan belia. Terkini, HONOR 8X yang dilancar tahun lepas dilaporkan telah terjual lebih dari 15 juta sehingga hari ini.

Hal ini telah diutarakan oleh naib Presiden HONOR, Xiong Junmin, yang mana beliau menyifatkan jualan peranti ini sangat menakjubkan. Sehingga Oktober lalu sahaja, sebanyak 10 juta telah dijual. Tidak hairanlah apabila ia dikatakan antara model yang paling laris dalam barisan peranti HONOR.

Jualan yang memberangsangkan ini mungkin disebabkan spesifikasi yang menakjubkan bagi kelas pertengahan. Hadir dengan skrin bersaiz 6.5 inci LTPS LCD dan dikuasakan oleh Kirin 710 serta 4GB RAM dan 128GB storan memberikan prestasi yang lancar.

Aspek kamera juga baik apabila ia dihadirkan dengan dwikamera 20MP (f/1.8) + 2MP (depth) bagi kamera belakang manakala 16MP bagi kamera hadapan. Kapasiti bateri juga cukup baik apabila ia dihadirkan dengan 3750mAh.

Berita baik apabila HONOR 8X yang dijual pada harga RM949 kini boleh dimiliki pada harga RM799.